hotchpotch/miracl-hf-unified huggingface dataset:
พระปิโยพระบรมท้าวธิดา
พระปิโยพระบรมท้าวธิดา (พ.ศ. 2356 - 27 มิถุนายน พ.ศ. 2438) เป็นพระอัครมเหสีในพระบาทสมเด็จพระนโรดม หริรักษ์รามาธิบดี พระมหากษัตริย์ลำดับที่ 1 แห่งราชอาณาจักรกัมพูชาสมัยใหม่ และเป็นพระราชชนนีในพระบาทสมเด็จพระนโรดม พรหมบริรักษ์พระมหากษัตริย์ลำดับที่ 2 แห่งราชอาณาจักรกัมพูชา
พระปิโยพระบรมท้าวธิดา มีพระนามเดิมว่า นักนางแป้น ประสูติเมื่อพ.ศ. 2356 อภิเษกสมรสกับพระบาทสมเด็จพระนโรดม หริรักษ์รามาธิบดีในขณะที่ยังดำรงพระอิสริยยศเป็นนักองค์ด้วง มีพระราชโอรส-พระราชธิดา 3 พระองค์ คือ
พระปิโยพระบรมท้าวธิดา สิ้นพระชนม์เมื่อ 27 มิถุนายน พ.ศ. 2438 ตรงกับรัชกาลพระบาทสมเด็จพระนโรดม พรหมบริรักษ์ ในราชอาณาจักรกัมพูชา และตรงกับรัชกาลพระบาทสมเด็จพระจุลจอมเกล้าเจ้าอยู่หัว ในราชอาณาจักรสยาม
ดินแดนของสหรัฐ
ดู Organized incorporated territories of the United States for a complete list.
รายชื่อแหล่งมรดกโลกในเอเชียตะวันออก
องค์การยูเนสโกได้ขึ้นทะเบียนสถานที่สำคัญใน 5 ประเทศในภูมิภาคเอเชียตะวันออก (ประเทศเกาหลีใต้ เกาหลีเหนือ จีน ญี่ปุ่น และมองโกเลีย) เป็นมรดกโลก ทั้งสิ้น 94 แห่ง
รายชื่อแหล่งมรดกโลกในเอเชียใต้
องค์การยูเนสโกได้ขึ้นทะเบียนสถานที่สำคัญใน 6 ประเทศในภูมิภาคเอเชียใต้ เป็นมรดกโลก ทั้งสิ้น 60 แห่ง ทั้งนี้ ประเทศมัลดีฟส์ และภูฏาน ยังไม่มีแหล่งมรดกโลก
วัดบ้านกอก
วัดบ้านกอก ตั้งอยู่เลขที่ 51 บ้านบ้านกอก หมู่ที่ 6 ตำบลบ้านแก้ง อำเภอเฉลิมพระเกียรติ จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก.
วัดบ้านกอก ตั้งเมื่อวันที่ 10 มกราคม พ.ศ. 2435 ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5 พ.ศ. 2435) ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 20 เมตร ยาว 40 เมตร ปัจจุบันวัดบ้านกอกมีเนื้อที่ทั้งหมด 21 ไร่
! width="20"| ลำดับที่|| width="225"| รายนาม/สมณศักดิ์ ||width="200"| ตำแหน่ง|| width="80"| เริ่มวาระ|| width="80"| สิ้นสุดวาระ || หมายเหตุ
ธงสองมือ
ธงสองมือ (จากภาษากรีก σῆμα, เซม่า, หมายถึง"ป้าย" และ φέρω, เฟโล่, หมายถึง"คนถือ"; รวมกันเป็น คนถือป้าย) คือระบบการรับส่งโทรเลขชนิดหนึ่ง โดยการใช้สัญญาณธงที่มีด้ามไว้ถือ, แผ่นกลมเรืองแสง, ไม้พาย หรือการสวมถุงมือโบกไปมาในกรณีทีไม่มีธงแทนสัญลักษณ์ธงสองมือ ข้อมูลในการสื่อโดยธงสองมือจะขึ้นอยู่กับท่าทางของบุคคลที่สื่อสาร
ภาพข้างล่างนี้เป็นภาพแสดงตัวอย่างการใช้ธงสองมือแสดงตัวอักษรต่างๆ 30 ภาพ:
ยัง ฮโย-จิน
ยัง ฮโย-จิน (; ) เกิดวันที่ 14 ธันวาคม ค.ศ. 1989 ที่ปูซาน เป็นนักกีฬาวอลเลย์บอลหญิงระดับอาชีพชาวเกาหลีใต้ ปัจจุบัน เธอทำหน้าที่ร่วมกับสโมสรวอลเลย์บอลประเทศเกาหลีชื่อฮุนไดเอ็นจิเนียริงแอนด์คอนสตรัคชันฮิลล์สเตท และในการแข่งขันโอลิมปิกฤดูร้อน 2012 ที่กรุงลอนดอน เธอได้ปรากฏตัวใน 3 แมตช์ รวมถึงนัดที่เธอเป็นฝ่ายชนะในรอบก่อนรองชนะเลิศ
ทั้งนี้ ยัง ฮโย-จิน มีส่วนสูงที่ 190 ซม. และน้ำหนักที่ 72 กก.
แหล่งภูมิทัศน์จ่างอาน
แหล่งภูมิทัศน์จ่างอาน () คือเขตภูมิทัศน์แห่งหนึ่งใกล้เมืองนิญบิ่ญ จังหวัดนิญบิ่ญ บริเวณดินดอนสามเหลี่ยมปากแม่น้ำแดง ประเทศเวียดนาม เป็นที่รู้จักในฐานะแหล่งท่องเที่ยวล่องเรือในถ้ำ
การประชุมคณะกรรมการมรดกโลกสมัยสามัญครั้งที่ 38 เมื่อวันที่ 23 มิถุนายน พ.ศ. 2557 ที่กรุงโดฮา ประเทศกาตาร์ แหล่งภูมิทัศน์จ่างอานได้รับการขึ้นทะเบียนเป็นมรดกโลกแบบผสม ทั้งทางวัฒนธรรมและทางธรรมชาติ ซึ่งรวมตามก๊ก-บิ๊กด่ง เมืองฮวาลือ () และวัดบ๊ายดิ๊ญ () ด้วยข้อกำหนดและหลักเกณฑ์ในการพิจารณา ดังนี้
รายชื่อแหล่งมรดกโลกในยุโรปตะวันตก
องค์การยูเนสโกได้ขึ้นทะเบียนสถานที่สำคัญใน 9 ประเทศในภูมิภาคยุโรปตะวันตก เป็นมรดกโลก หลายแห่ง ทั้งนี้ ไม่นับรวมแหล่งมรดกโลกที่ตั้งอยู่ในดินแดนโพ้นทะเลของสหราชอาณาจักร ดินแดนโพ้นทะเลของฝรั่งเศส และดินแดนของเนเธอร์แลนด์ที่อยู่ในทวีปอเมริกา
วัดดงหมี
วัดดงหมี ตั้งอยู่เลขที่ 120 บ้านดงหมี หมู่ที่ 4 ตำบลบ้านลำ อำเภอวิหารแดง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 22 ไร่ 2 งาน โฉนดที่ดิน เลขที่ 26556, 26557, 26558, 26559, 26560, 28828, 28460.
วัดดงหมี ตั้งเมื่อวันที่ 27 มีนาคม พ.ศ. 2527 เดิมชื่อวัดใหม่ไทยเจริญ แต่เนื่องจากบริเวณที่สร้างวัดเป็นเขตป่าไม้ที่อุดมสมบูรณ์ มีสัตว์ป่าโดยเฉพาะหมีควายชุกชุม ราษฎรในหมู่บ้านจึงเรียกขานชื่อวัดว่า “วัดดงหมี” ได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 เขตวิสุงคามสีมากว้าง 40 เมตร ยาว 60 เมตร ปัจจุบันวัดดงหมีมีเนื้อที่ทั้งหมด 22 ไร่ 2 งาน.นอกจากนี้ ยังมี ฌาปนสถาน หอระฆัง กุฏิเจ้าอาวาส ห้องสุข ศาลาอเนกประสงค์ โรงเก็บพัสดุ โรงครัว และซุ้มประตูวัด
รายชื่อแหล่งมรดกโลกในยุโรปใต้
องค์การยูเนสโกได้ขึ้นทะเบียนสถานที่สำคัญใน 16 ประเทศในภูมิภาคยุโรปใต้ ยิบรอลตาร์ (ในฐานะดินแดนโพ้นทะเลของสหราชอาณาจักร) และดินแดนในส่วนทวีปยุโรปของตุรกี เป็นมรดกโลกหลายแห่ง ทั้งนี้ ไม่นับรวมแหล่งมรดกโลกที่ตั้งอยู่ในหมู่เกาะคะแนรีของสเปน หมู่เกาะมาเดราของโปรตุเกส ดินแดนในส่วนทวีปเอเชียของตุรกี และประเทศไซปรัส
รายชื่อแหล่งมรดกโลกในยุโรปตะวันออก
องค์การยูเนสโกได้ขึ้นทะเบียนสถานที่สำคัญใน 10 ประเทศในภูมิภาคยุโรปตะวันออก เป็นมรดกโลก หลายแห่ง ทั้งนี้ ไม่นับรวมแหล่งมรดกโลกในประเทศอาร์มีเนีย จอร์เจีย และอาเซอร์ไบจานที่มีสถานะคาบเกี่ยวกับภูมิภาคเอเชียตะวันตก
วีรยุทธ์ บินอับดุลเลาะมาน
วีรยุทธ์ บินอับดุลเลาะมาน โค้ชแขก เกิดเมื่อวันที่ 9 พฤศจิกายน 1981 ที่กรุงเทพมหานคร เป็นผู้ฝึกสอนชาวไทยเคยเป็นนักฟุตบอลของ วิทยาลัยพลศึกษา จังหวัดชลบุรี เริ่มอาชีพผู้ฝึกสอนเมื่อปี 2006-2010 ที่สถาบันเจเอ็มจี อะคาเดมี่ อาร์เซนอล ไทยแลนด์ ในตำแหน่งผู้ช่วยผู้ฝึกสอน ต่อมาเมื่อปี 2011-2012 ในตำแหน่งหัวหน้าผู้ฝึกสอน อะคาเดมี่ กับสโมสรบุรีรัมย์ ยูไนเต็ดหลังจากนั้นในปี 2013 ได้ร่วมงานกับโค้ชแต๊ก อรรถพล บุษปาคมหัวหน้าผู้ฝึกสอนบุรีรัมย์ ยูไนเต็ด ในตำแหน่งผู้ช่วยผู้ฝึกสอนทีมชุดใหญ่ ต่อมาในปี 2014 รับตำแหน่งผู้ช่วยผู้ฝึกสอนกับสโมสรบีอีซี เทโร ศาสน ร่วมงานกับ โจเซ่ อัลเวส บอจีส หัวหน้าผู้ฝึกสอนและ อัฟราม แกรนท์ ผอ.ฝ่ายเทคนิคของสโมสร จนถึงปัจจุบัน และยังเคยได้ร่วมงานกับผู้ฝึกสอนระดับชั้นแนวหน้าอีกด้วย อาทิ อัฟราม แกรนท์(ทีมเชลซี),สก๊อต คูเปอร์(เมืองทอง ยูไนเต็ด),โบซิดา บัลโดวิด(โอลิมเปียกอส),โจเซฟ โคโค่ เฟอร์เรร์(ราชบุรี เอฟซี,อะคาเดมี่บาร์เซโลน่า),วิสูตร วิชายา(อยุธยา เอฟซี),โจเซ่ อัลเวส บอร์จีส(บีอีซี เทโร ศาสน),อรรถพล บุษปาคม(อินทรีย์ เพื่อนตำรวจ)
-AFC MA Istructor
-AFC 'A' Certificate
-AFC 'B' Certificate
-AFC 'C' Certificate
-CFA 'D' Certificate
-FIFA11+ F-Marc Injury Prevention Program Instructor Certificate
-FA Soccer Parent Course
-FA Emergency Aid Course
-Football Analysis Program FocusX2 Certificate
-ปี 2014
ชนะเลิศฟุตบอล TOYOTA LEAGUE CUP สโมสรบีอีซี เทโร ศาสน (ผู้ช่วยผู้ฝึกสอน)
-ปี 2013
ผ่านรอบคัดเลือกฟุตบอล AFC CHAMPION LEAGUE สโมสรบุรีรัมย์ ยูไนเต็ด (ผู้ช่วยผู้ฝึกสอน)
ชนะเลิศฟุตบอลชิงถ้วยพระราชทาน ก. สโมสรบุรีรัมย์ ยูไนเต็ด (ผู้ช่วยผู้ฝึกสอน)
ชนะเลิศฟุตบอลไพรมินิสเตอร์ คัพ รุ่นอายุไม่เกิน 18 ปี สโมสรบุรีรัมย์ ยูไนเต็ด (หัวหน้าผู้ฝึกสอน)
-ปี 2011
ชนะเลิศฟุตบอลโค้กคัพ รุ่นอายุไม่เกิน 19 ปี สโมสรบุรีรัมย์ ยูไนเต็ด (ผู้ช่วยผู้ฝึกสอน)
https://www.youtube.com/watch?v=90Q3Gw8VXD0
อิแมจินดรากอนส์
อิแมจินดรากอนส์ () เป็นวงดนตรีแนวอัลเทอร์เนทีฟร็อกชาวอเมริกันมาจากเมืองลาสเวกัส รัฐเนวาดา วงเป็นที่รู้จักในเดือนกันยายน ค.ศ. 2012 หลังจากออกสตูดิโออัลบั้มเปิดตัว "ไนต์วิชันส์" และซิงเกิลแรก "อิตส์ไทม์" อัลบั้มขึ้นถึงอันดับ 2 บนชาร์ตบิลบอร์ด 200 และนำไปสู่การทัวร์คอนเสิร์ตในปี ค.ศ. 2013 ตามข้อมูลของนิตยสาร"บิลบอร์ด" อิแมจินดรากอนส์อยู่อันดับ 1 ของการจัดอันดับวงร็อกแห่งปี ค.ศ. 2013 บิลบอร์ดขนานนามอิแมจินดรากอนส์ให้เป็น "วงดนตรีที่ประสบความสำเร็จมากที่สุดแห่งปี ค.ศ. 2013" (The Breakthrough Band of 2013) และนิตยสาร"โรลลิงสโตน" เรียกซิงเกิล "เรดิโอแอ็กทีฟ" ว่าเป็นเพลงร็อกที่เป็นที่นิยมที่สุดแห่งปี เอ็มทีวีขนานนามวงว่าเป็น "วงดนตรีที่มาแรงแห่งปี" (the year's biggest breakout band)
สมาชิกวงอิแมจินดรากอนส์ประกอบด้วยนักร้องนำ แดน เรย์โนลส์ นักกีตาร์ เวย์น เซอร์มอน มือเบส เบน แม็กคี และมือกลอง แดเนียล แพลตซ์แมน
อัลบั้มเปิดตัว "ไนต์วิชันส์" ได้รับการรับรองระดับแพลตินัมใน 12 ประเทศ ขายได้ 2 ล้านหน่วยในสหรัฐอเมริกา อัลบั้มยังได้รับการรับรองระดับทองคำในหลายประเทศ
ด้านการตอบรับอัลบั้ม อิแมจินดรากอนส์ ชนะรางวัลอเมริกันมิวสิกอวอร์ดสาขา Favorite Alternative Artist รางวัลแกรมมีสาขา Best Rock Performance (เพลง "เรดิโอแอ็กทีฟ") และรางวัลทีนช้อยส์อวอร์ด (เพลง "เรดิโอแอ็กทีฟ") ในเดือนพฤษภาคม ค.ศ. 2014 วงได้เข้าชิงรางวัลจากบิลบอร์ดมิวสิกอวอร์ด 14 รางวัล เช่น Top Artist of the และ Milestone ซึ่งเป็นรางวัลที่มอบให้กับนักร้องที่สร้างสรรค์ในแนวดนตรีต่าง ๆ
ในปี ค.ศ. 2015 พวกเขาออกอัลบั้มที่สอง "สโมก + มิรเรอส์" ที่เปิดตัวเป็นอันดับที่ 1 ของชาร์ตบิลบอร์ด 200 ในสหรัฐอเมริกา และอันดับที่ 1 ในชาร์ตอัลบั้มแห่งสหราชอาณาจักรและชาร์ตอัลบั้มแห่งแคนาดา อัลบั้มนี้ได้รับการรับรองระดับโกลด์ในสหรัฐอเมริกา, สหราชอาณาจักร, เม็กซิโกและบราซิล มีซิงเกิลนำอย่าง "ไอเบตมายไลฟ์" และ "โกลด์" ที่ขึ้นถึงอันดับที่ 3 และ 12 ของชาร์ตฮอตร็อกซองส์ของบิลบอร์ดตามลำดับ ในอัลบั้มนี้อิแมจินดรากอนส์ออกทัวร์กว่า 40 ประเทศทั่วโลก รวมถึงในประเทศไทย
วันที่ 31 มกราคม ค.ศ. 2017 อิแมจินดรากอนส์ปล่อยซิงเกิล "บีลีฟเวอร์" ซึ่งเป็นซิงเกิลแรกของอัลบั้มที่สาม ซิงเกิลนี้ขึ้นถึงอันดับที่ 1 ของชาร์ตฮอตร็อกซองส์ของบิลบอร์ดนานถึง 13 สัปดาห์ วันที่ 27 เมษายน ปีเดียวกัน พวกเขาปล่อยซิงเกิลที่สอง "ธันเดอร์" ต่อมาในวันที่ 8 พฤษภาคม ค.ศ. 2017 อิแมจินดรากอนส์เปิดเผยว่าอัลบั้มที่สามจะใช้ชื่อว่า "อีวอล์ฟ" โดยมีกำหนดวางจำหน่าย วันที่ 23 มิถุนายน ค.ศ. 2017 พร้อมกับปล่อยซิงเกิลโปรโมต "วอตเอฟเวอร์อิตเทกส์" ต่อมาพวกเขาประกาศการทัวร์ โดยเริ่มที่เมืองฟีนิกซ์ รัฐแอริโซนา ในวันที่ 26 กันยายนและสิ้นสุดที่กรุงสตอกโฮล์ม ประเทศสวีเดน วันที่ 26 เมษายน ค.ศ. 2018
วันที่ 4 ตุลาคม ค.ศ. 2018 อิแมจินดรากอนส์ประกาศว่าอัลบั้มที่ 4 ของพวกเขา "ออริจินส์" มีกำหนดวางจำหน่ายวันที่ 9 พฤศจิกายน ปีเดียวกัน หลังจากวงได้ปล่อยซิงเกิล "แนเชอรัล" และ "ซีโร" ซึ่งซิงเกิลหลังใช้ประกอบภาพยนตร์แอนิเมชัน "ราล์ฟตะลุยโลกอินเทอร์เน็ต"
เรดิโอแอ็กทีฟ (เพลงอิแมจินดรากอนส์)
"เรดิโอแอ็กทีฟ" เป็นเพลงของวงดนตรีร็อกชาวอเมริกัน อิแมจินดรากอนส์ จากอัลบั้มอีพี คอนทินิวด์ไซเลนซ์ และต่อมาอยู่ในสตูดิโออัลบั้ม "ไนต์วิชันส์" เพลงเป็นลำดับแรกในอัลบั้ม "เรดิโอแอ็กทีฟ" ถูกปล่อยทางวิทยุครั้งแรกวันที่ 2 เมษายน ค.ศ. 2012 และอีกครั้งในวันที่ 29 ตุลาคม ค.ศ. 2012 ในด้านดนตรี "เรดิโอแอ็กทีฟ" เป็นเพลงแนวอัลเทอร์เนทีฟที่มีส่วนผสมของดนตรีอิเล็กทรอนิกส์ร็อกและดั๊บสเตป เนื้อเพลงธีมเกี่ยวกับโลกหลังพยากรณ์และนักปฏิวัติแบบกำกวม
เพลงได้รับคำยกย่องจากเหล่านักวิจารณ์ โดยยกย่องเรื่องการผลิต เนื้อเพลงและเสียงร้อง กล่าวว่าเป็นไฮไลต์ของอัลบั้ม เนื่องจากมีการโฆษณาอย่างหนักหน่วง เพลงกลายเป็นเพลงที่ประสบความสำเร็จอย่างยาวนาน (sleeper hit) ขึ้นสูงสุดที่อันดับ 3 บนชาร์ตบิลบอร์ดฮอต 100 และอยู่บนชาร์ตได้นานมากกว่า 1 ปีครึ่ง กลายเป็นซิงเกิลแรกที่ติดสิบอันดับแรกและทำลายสถิติเพลงที่ใช้เวลานานที่สุดในการขึ้นถึงห้าอันดับแรก ปัจจุบันเป็นเพลงที่อยู่บนชาร์ตบิลบอร์ดฮอต 100 ได้มากที่สุดถึง 87 สัปดาห์ เป็นซิงเกิลที่ขายดีอันดับ 3 ในปี ค.ศ. 2013 และเป็นเพลงอันดับที่ 3 จากการจัดอันดับเพลงสิ้นปีของบิลบอร์ดในปี ค.ศ. 2013 รองจากเพลง "ธริฟต์ช็อป" และ "เบลอด์ลายส์" เพลงขึ้นอันดับหนึ่งในสวีเดน และติดยี่สิบอันดับแรกในหลายประเทศ เช่น ออสเตรเลีย แคนาดา นิวซีแลนด์ และสหราชอาณาจักร กลายเป็นซิงเกิลที่ประสบความสำเร็จมากที่สุดจนปัจจุบัน
"เรดิโอแอ็กทีฟ" ได้เข้าชิงรางวัลแกรมมี 2 สาขา ได้แก่ Record of the Year และ Best Rock Performance และชนะรางวัลสาขา Best Rock Performance เป็นครั้งแรกที่เพลงของอิแมจินดรากอนส์ได้เข้าชิงรางวัล นอกจากนี้ยังมีเพลงเวอร์ชันทำใหม่ที่ได้เพื่อนร่วมค่ายเพลงและแร็ปเปอร์ชาวอเมริกัน เคนดริก ลามาร์ มาร้องร่วม และถูกออกจำหน่ายทางไอทูนส์
ทรู อะคาเดมี่ แฟนเทเชีย ซีซั่นที่ 11
ทรู อะคาเดมี่ แฟนเทเชีย ซีซั่นที่ 11 เป็นรายการเรียลลิตี้โชว์ เพื่อค้นหานักร้องนักแสดงเข้าสู่วงการบันเทิง ในชุดทรู อะคาเดมี่ แฟนเทเชีย โดยซีซั่นนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลัก โดยกำหนดอายุผู้สมัครยังคงเป็น 15-30 ปีเช่นเดียวกับซีซั่นที่ 10
ในช่วงแรกทีมงานได้แจ้งผ่านเฟซบุ๊คอย่างเป็นทางการของรายการว่าจะงดการแข่งขันในซีซั่นที่ 11 ในปี 2557 แต่ภายหลังได้มีการประชุมระหว่างทีมงาน ผู้บริหารของทรู และนักล่าฝันจากซีซั่นก่อนๆ จึงได้ข้อสรุปว่าจะจัดซีซั่นนี้ โดยเปิดรับสมัครที่กรุงเทพมหานครที่เดียว และมีกำหนดการแข่งขันตั้งแต่วันที่ 20 กรกฎาคม - 4 ตุลาคม พ.ศ. 2557 รวมทั้งหมด 11 สัปดาห์ ส่งผลให้ซีซั่นที่ 11 เป็นซีซั่นที่เปิดบ้านช้าที่สุดตั้งแต่เริ่มรายการมา โดยในปีนี้ไม่มีการรับสมัครจากช่องทางออนไลน์ ออดิชั่นและตัวแทนสถาบัน มีคอนเซ็ปต์ซีซั่นว่า ปฏิบัติการล่าฝัน ปฏิบัติการคืนความสุข ในซีซั่นนี้จะมีการเปลี่ยนแปลงที่สำคัญคือที่พักนักล่าฝันและสถานที่แสดงคอนเสิร์ตจะอยู่ในบริเวณเดียวกันคือ TrueAF Studio (MAGNOLIAS Studio) ตามรูปแบบสถานที่แข่งขันของต้นฉบับรายการที่ประเทศเม็กซิโก ส่วนในสัปดาห์สุดท้ายได้ย้ายสถานที่แสดงคอนเสิร์ตไปที่ อิมแพ็ค เอ็กซิบิชั่น ฮอลล์ 1 เมืองทองธานีเพลงโจทย์ที่ทางรายการจับคู่ 
เพลงโจทย์ที่นักล่าฝันจับคู่กันเอง 
Team การแข่งขัน  Blue Devils : V2 พูม , V6 แม็ค , V8 ปูน , V12 เอม  We Are Young : V3 จักจั่น , V4 ปอนด์ , V10 คิว , V11 น้ำ
เมดเลย์เพลงเต้นรวม
เมดเลย์เพลงรวม
โชว์นักล่าฝัน 5 เพลงแรก
โชว์จากนักล่าฝันที่ออกไปแล้ว เมดเลย์เพลงลูกกรุง
โชว์นักล่าฝัน 5 เพลงสุดท้าย
โชว์จากนักล่าฝันรุ่นพี่ เมดเลย์เพลงฮิตและเพลงใหม่
บือแลนท์ คาซิโลลู
บือแลนท์ คาซิโลลู () เป็นผู้ฝึกสอนวอลเลย์บอลระดับอาชีพ ซึ่งเป็นผู้นำด้านกีฬาวอลเลย์บอลที่รู้จักกันมากที่สุดของประเทศตุรกี เขาเคยเป็นผู้ฝึกสอนทีมวอลเลย์บอลหญิงเบซิคตัส กระทั่งปี ค.ศ. 2012 เขาได้รับการทาบทามให้เข้าทำหน้าที่เป็นผู้ฝึกสอนแก่สโมสรอิกติซาดชิ บากู ของประเทศอาเซอร์ไบจาน และในช่วงฤดูใบไม้ผลิ ค.ศ. 2013 เขาได้กลับมาทำหน้าที่อีกครั้งใน 2 เดือนต่อมา
ความสำเร็จที่ยิ่งใหญ่ที่สุดในปี ค.ศ. 2011 คือการได้เป็นผู้พาทีมวอลเลย์บอลหญิงเบซิคตัสเข้าสู่แข่งขันวีเมนส์ซีอีวีคัพ และประสบความสำเร็จมากที่สุดกับการคุมทีมอิกติซาดชิ บากู ในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2012–13 ที่ซึ่งทีมได้รับรางวัลเหรียญเงิน นับเป็นความสำเร็จสูงสุดในประวัติศาสตร์ของสโมสร หลังจากนั้นเขาก็ได้ออกจากทีมโดยไม่มีใครคาดคิดมาก่อน หลังการแข่งขันซีอีวีวีเมนส์แชมเปียนส์ลีก ฤดูกาล 2012–13 ที่ซึ่ง บือแลนท์ คาซิโลลู กับทีมของเขาได้เป็นฝ่ายแพ้ต่อทีมวาคีฟแบงก์สปอร์กูลือบือ
เขาเป็นที่รู้จักมากที่สุดในฐานะผู้มีความทะเยอทะยาน โดยสื่อของตุรกีได้กล่าวขวัญถึงเขาว่า "มีความต้องการที่จะพิชิตทีมวอลเลย์บอลของตุรกี" ส่วนในการแข่งขันวอลเลย์บอลหญิงอาเซอร์ไบจานซูเปอร์ลีก ฤดูกาล 2013–14 ได้มีข้อมูลที่น่าสนใจทางเว็บไซต์ของสมาพันธ์วอลเลย์บอลยุโรป ระบุว่าในการแข่งขันรายการนี้ มีทีมวอลเลย์บอลสโมสรจากประเทศตุรกีทั้งสามทีม ที่ผู้ฝึกสอนเป็นชาวอิตาลี แต่ในขณะที่ผู้ฝึกสอนชาวตุรกีเช่นเขา ได้เริ่มทำหน้าที่เป็นหัวหน้าผู้ฝึกสอนให้แก่สโมสรของประเทศอาเซอร์ไบจานอย่างอิกติซาดชิ บากู
ฮัน ซง-อี
ฮัน ซง-อี (; ) เกิดวันที่ 5 กันยายน ค.ศ. 1984 ที่จังหวัดคย็องกี เป็นนักกีฬาวอลเลย์บอลหญิงระดับอาชีพชาวเกาหลีใต้ และในการแข่งขันเอเชียนเกมส์ 2010 ที่ประเทศจีน เธอเป็นส่วนหนึ่งของทีมที่ทำให้ทีมได้รับรางวัลรองชนะเลิศ
ค.ศ. 2003 ฮัน ซง-อี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ยู-มี จบมา) ปัจจุบัน เธอทำหน้าที่ร่วมกับสโมสรวอลเลย์บอลประเทศเกาหลีชื่อจีเอสคาลเท็กซ์โซลเคไอเอ็กซ์เอ็กซ์ วอลเลย์บอลหญิงทีมชาติเกาหลีใต้
เขตรักษาพันธุ์สัตว์ป่าทิวเขาฮามีกีตัน
เขตรักษาพันธุ์สัตว์ป่าทิวเขาฮามีกีตัน () คืออุทยานแห่งหนึ่งที่ตั้งอยู่ในจังหวัดดาเวาโอริเอนตัล ทางใต้ของเกาะมินดาเนา ประเทศฟิลิปปินส์ โดยมีทิวเขาฮามีกีตันที่มีความสูง 1,620 เมตร (5,315 ฟุต) ภูเขาและบริเวณใกล้เคียงมีกลุ่มสัตว์ป่าที่หลากหลายที่สุดกลุ่มหนึ่งของประเทศ ท่ามกลางสัตว์ป่าในบริเวณนี้คือนกอินทรีฟิลิปปิน และสายพันธุ์ที่หลากหลายของหม้อข้าวหม้อแกงลิง เช่น "Nepenthes peltata" ซึ่งเป็นพืชเฉพาะถิ่น นอกจากนี้ภูเขายังเป็นพื้นที่คุ้มครองประมาณ 2,000 เฮกตาร์ ป่าไม้เป็นป่าแคระที่มีความพิเศษของต้นไม้เก่าแก่ในดินอัลตราเมฟิก (ultramafic soil) ซึ่งกำลังใกล้สูญพันธ์ แนวทิวเขาฮามีกีตัน ประกอบด้วยพื้นที่ 6,834 เฮกตาร์ (68.34 ตารางกิโลเมตร หรือ 42,712.5 ไร่) ได้รับการประกาศเป็นอุทยานแห่งชาติและเขตรักษาพันธุ์สัตว์ป่าใน พ.ศ. 2546
การประชุมคณะกรรมการมรดกโลกสมัยสามัญครั้งที่ 38 เมื่อวันที่ 23 มิถุนายน พ.ศ. 2557 ที่กรุงโดฮา ประเทศกาตาร์ ยูเนสโกได้ขึ้นทะเบียน "เขตรักษาพันธุ์สัตว์ป่าทิวเขาฮามีกีตัน" เป็นมรดกโลกทางธรรมชาติ ด้วยข้อกำหนดและหลักเกณฑ์ในการพิจารณา ดังนี้
ซูบัก
ซูบัก () คือชื่อของระบบการจัดการน้ำ (ชลประทาน) สำหรับนาข้าวบนเกาะบาหลี จังหวัดบาหลี ประเทศอินโดนีเซีย ซึ่งมีการคิดค้นเป็นเวลานานกว่า 1,000 ปี ตั้งแต่คริสศตวรรษที่ 9 สำหรับชาวบาหลี ระบบชลประทานบนเกาะนั้นไม่ง่ายที่จะจัดหาน้ำสำหรับพืชพรรณต่าง ๆ แต่น้ำถูกใช้ในการสร้างระบบนิเวศเทียม นาข้าวในบาหลีถูกสร้างรอบ ๆ วัด และการจัดสรรน้ำถูกสร้างโดยนักบวช ซูบักคือระบบชลประทานที่ยั่งยืนตามธรรมชาติซึ่งผูกสังคมเกษตรกรรมบาหลีเข้าด้วยกันภายในศูนย์ชุมชนของหมู่บ้านและวัดบาหลี ครอบคลุม 19,500 เฮกตาร์ การจัดการน้ำอยู่ภายใต้อำนาจหน้าที่ของนักบวชในวัดต่าง ๆ ซึ่งมีการฝึกฝนปรัชญาไตรหิตครณะ (Tri Hita Karana) หรือความสัมพันธ์ของดินแดนระหว่างวิญญาณ โลกมนุษย์ และพระเจ้า ไตรหิตครณะเกี่ยวข้องกับวิธีการโบราณตามอย่างในอินเดียโดยฤๅษีในศาสนาฮินดู
การประชุมคณะกรรมการมรดกโลกสมัยสามัญครั้งที่ 36 เมื่อ พ.ศ. 2555 องค์การยูเนสโกขึ้นทะเบียน "ภูมิทัศน์วัฒนธรรมของจังหวัดบาหลี : ระบบซูบัก หลักการตามปรัชญาไตรหิตครณะ" ด้วยข้อกำหนดและหลักเกณฑ์ในการพิจารณา ดังนี้
Yes และ no
ในภาษาอังกฤษยุคใหม่ Yes และ No เป็นคำที่ใช้แสดงการยืนยัน (affirmative) และปฏิเสธ (negative) ตามลำดับ
เดิมที ภาษาอังกฤษใช้ระบบคำสี่คำหรือมากกว่ารวมถึงภาษาอังกฤษกลางตอนต้นด้วย แต่ในยุคใหม่ได้ลดลงเหลือระบบสองคำประกอบด้วยเพียงคำว่า "yes" และ "no" บางภาษา การตอบคำถามใช่-ไม่ใช่ (yes-no question) ไม่ได้ใช้คำตอบคำเดียวอย่างคำว่า yes หรือ no ภาษาเวลส์และภาษาฟินแลนด์เป็นหนึ่งในหลายภาษาที่ตอบคำถามดังกล่าวโดยใช้รูปยืนยันหรือปฏิเสธในกริยานั้น ๆ แทนที่จะใช้คำว่า "yes" และ "no" แม้ว่าทั้งสองภาษาจะมีคำที่หมายความใกล้เคียงกับ "yes" และ "no" ภาษาอื่น ๆ อาจมีทั้งระบบสองคำ สามคำ และสี่คำ ขึ้นกับว่าเจ้าของภาษาใช้คำที่หมายความว่า "yes" หรือ "no" ทั้งหมดกี่คำ บางภาษา เช่น ภาษาละติน ไม่มีระบบคำว่า yes-no
คำว่า "yes" และ "no" นั้นมิอาจแบ่งเป็นชนิดของคำใด ๆ ได้ง่าย ๆ แม้ว่าบางครั้งจะถือว่าเป็นคำอุทาน แต่มันไม่มีคุณสมบัติดังกล่าว และถือว่าไม่ใช่คำกริยาวิเศษณ์ด้วย
ความแตกต่างระหว่างภาษา ความจริงที่ว่าคำสำหรับคำว่า "yes" และ "no" ของภาษาต่าง ๆ มีชนิดของคำและการนำไปใช้ไม่เหมือนกัน และบางภาษาไม่มีระบบนี้ ทำให้การแปลภาษาตามสำนวนเจ้าของภาษาทำได้ยาก
สมาพันธรัฐอเมริกา
สมาพันธรัฐอเมริกา (; ย่อ: CSA) มักเรียกว่า สมาพันธรัฐ (; ย่อ: CS) เป็นรัฐบาลแยกตัวออกซึ่งสถาปนาใน ค.ศ. 1861 ภายในดินแดนของสหรัฐอเมริกา โดยเจ็ดรัฐทาส (คือ รัฐที่อนุญาตความเป็นทาส) ทางใต้ซึ่งประกาศแยกตัวออกจากสหรัฐอเมริกาหลังการเลือกตั้งเมื่อเดือนพฤศจิกายน ค.ศ. 1860 ซึ่งอับราฮัม ลินคอล์นชนะ เจ็ดรัฐเหล่านี้สถาปนาชาติใหม่ในเดือนกุมภาพันธ์ ค.ศ. 1861 ก่อนลินคอล์นเข้าดำรงตำแหน่งในเดือนมีนาคม หลังสงครามเริ่มขึ้นในเดือนเมษายน สี่รัฐอัปเปอร์เซาท์ (Upper South) ก็ประกาศแยกตัวออกและเข้าร่วมสมาพันธรัฐเช่นกัน ภายหลัง สมาพันธรัฐยอมรับอีกสองรัฐเข้าเป็นสมาชิก คือ รัฐมิสซูรีและเคนตักกี แม้สองรัฐนี้ไม่ได้ประกาศแยกตัวออกหรือถูกกำลังสมาพันธรัฐควบคุมอย่างเป็นทางการ
รัฐบาลสหรัฐอเมริกา (สหภาพ) ปฏิเสธการแยกตัวออกและมองว่าสมาพันธรัฐมิชอบด้วยกฎหมาย สงครามกลางเมืองอเมริกาเริ่มขึ้นด้วยการเข้าตีค่ายซัมเทอร์ของสมาพันธรัฐใน ค.ศ. 1861 ซึ่งเป็นค่ายทหารบนท่าเรือชาร์ลสตัน รัฐเซาท์แคโรไลนา จนถึง ค.ศ. 1865 หลังการสู้รบอย่างหนัก ซึ่งส่วนใหญ่ในดินแดนสมาพันธรัฐ กำลังสมาพันธรัฐปราชัยและสมาพันธรัฐล่มสลายลง ไม่มีรัฐต่างประเทศใดรับรองสมาพันธรัฐเป็นประเทศเอกราช แต่อังกฤษและฝรั่งเศสให้สถานภาพคู่สงคราม
เอนต์อิตฟัน (เพลงพาร์อะมอร์)
"เอนต์อิตฟัน" เป็นเพลงของวงดนตรีอเมริกัน พาร์อะมอร์ จากอัลบั้มที่มีชื่อเดียวกับวงในปี ค.ศ. 2013 เพลงบันทึกเสียงที่ลอสแองเจลิส โปรดิวซ์โดยนักดนตรีจัสติน เมลดัล-จอห์นเซน ในการทำงานเพลงนี้เริ่มที่การวนซ้ำเสียงคีย์บอร์ดโดยมือกีตาร์ เทย์เลอร์ ยอร์ก เครื่องดนตรียังประกอบด้วยไซโลโฟน และกีตาร์เบส คลอไปกับเสียงร้องของคณะประสานกอสเปล 6 คน เพลงโดยหลัก ๆ มีแนวเพลงป็อปร็อก อย่างไรก็ตาม นักวิจารณ์ชี้ว่าเพลงได้เลียนแบบแนวเพลงอื่น เช่น ฟังก์ร็อก และนิวเวฟด้วย ยอร์กและนักร้องนำของวง เฮย์ลีย์ วิลเลียมส์ เขียนเพลงจากประสบการณ์การย้ายที่อยู่ของเฮย์ลีย์และทัศนคติที่ตามมา
เพลงได้รับคำชมจากนักวิจารณ์ ซึ่งทักความหลากหลายของดนตรี แต่อย่างไรก็ตาม นักวิจารณ์บางกลุ่มยังติติงเนื้อเพลงที่มีความหมายเสียดสีด้วย เพลงถูกปล่อยทางวิทยุกระแสหลักในสหรัฐอเมริกาและอิตาลี และซิงเกิลชนิดแผ่นไวนิลขนาด 12 นิ้วได้วางจำหน่ายในวันร้านค้าแผ่นเสียง (Record Store Day) ปี ค.ศ. 2014 ด้วย เพลงกลายเป็นเพลงของพาร์อะมอร์ที่ขึ้นอันดับสูงที่สุดบนชาร์ตบิลบอร์ดฮอต 100 ถึงอันดับที่ 10 เพลงประสบความสำเร็จปานกลางทั่วโลก ติดสี่สิบอันดับแรกในออสเตรเลีย แคนาดา และเวเนซุเอลา
"เอนต์อิตฟัน" ได้แสดงในรายการโทรทัศน์หลายครั้ง เช่นรายการ"เดอะวอยซ์" "เลตไนต์วิตเซธ เมเยอส์" และ"อเมริกันไอดอล" เพลงยังถูกนำไปเล่นในระหว่างทัวร์คอนเสิร์ต เดอะเซลฟ์ไตเติลทัวร์ (ค.ศ. 2013-14) มิวสิกวิดีโอเวอร์ชันแรกกำกับโดยโจนาธาน เดสเบียนส์ แต่ถูกพับไป และเวอร์ชันที่สองกำกับโดยโซเฟีย เพียร์ และถูกปล่อยในเดือนมกราคม ค.ศ. 2014 ในมิวสิกวิดีโอ เล่าเรื่องเกี่ยวกับวงพาร์อะมอร์กำลังพยายามทำลายสถิติโลกต่าง ๆ มากมาย
มินิตส์ทูมิดไนต์
มินิตส์ทูมิดไนต์ () เป็นสตูดิโออัลบั้มที่ 3 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 14 พฤษภาคม พ.ศ. 2550 โดยวอร์เนอร์บราเธอร์ส เรคคอร์ดส ผลิตโดย ไมค์ ชิโนดะ และ ริก รูบิน "มินิตส์ทูมิดไนต์"นับเป็นอัลบั้มแรกหลังจากอัลบั้มเมทีโอรา ที่มีการเปลี่ยนแปลงแนวเพลง ชื่ออัลบั้มนี้ได้แนวคิดมาจากนาฬิกาโลกาวินาศ ซึ่งมาจากนักวิทยาศาสตร์ของมหาวิทยาลัยชิคาโก หลังจากสหรัฐอเมริกา ทิ้งระเบิดปรมาณูใส่ญี่ปุ่น ก่อนสงครามโลกครั้งที่ 2 สิ้นสุดลง
เพลงที่ปล่อยออกมาเป็นซิงเกิล ในอัลบั้มนี้ มีทั้งหมด 5 เพลง ได้แก่ "วอตไอฟดัน" (What I've Done), "บลีดอิตเอาต์" (Bleed It Out), "ชาโดว์ออฟเดอะเดย์" (Shadow of the Day), "กีฟเวนอัป" (Given Up) และ "ลีฟเอาต์ออลเดอะเรสต์" (Leave Out All the Rest)
เพลงทั้งหมดแต่งและผลิตโดยลิงคินพาร์ก
ณัฐวุฒิ ศรีหมอก
ณัฐวุฒิ ศรีหมอก หรือรู้จักกันในนาม กอล์ฟ ฟักกลิ้งฮีโร่ (เกิด 22 กันยายน พ.ศ. 2525) เป็นแร็ปเปอร์เสียดสีสังคม นักแต่งเพลงภายใต้สังกัดก้านคอคลับ และนักแสดงชาวไทย กอล์ฟเป็นสมาชิกวงสิงห์เหนือเสือใต้ มีชื่อเสียงเป็นอันดับต้น ๆ ของวงการฮิปฮอป โด่งดังและเป็นที่รู้จักในวงกว้างในเพลง "ราตรีสวัสดิ์" ที่ร่วมร้องกับ "ธีร์ ไชยเดช" ซึ่งเป็นเนื้อหาที่กล่าวถึงทหารที่ทำหน้าที่ในจังหวัดชายแดนภาคใต้และสามารถคว้ารางวัลเพลงยอดเยี่ยมในงานคมชัดลึกอวอร์ดครั้งที่ 7 ปัจจุบันแต่งงานกับยุภาพร ฤทธิญาณ และมีลูกสาวหนึ่งคน
ณัฐวุฒิ ศรีหมอก เกิดวันที่ 22 กันยายน 2525 ที่ อำเภอแม่สาย จังหวัดเชียงราย สำเร็จการศึกษาระดับประถมศึกษาที่โรงเรียนดรุณราษฎร์วิทยา ระดับมัธยมศึกษาจากโรงเรียนแม่สายประสิทธิ์ศาสตร์ ระดับอุดมศึกษา จากมหาวิทยาลัยรามคำแหง
ณัฐวุฒิ ศรีหมอก คบหากับสาวนอกวงการที่มีอายุห่างกัน 10 ปี คุณยุภาพร ฤทธิญาณ (เบลล์) เมื่อวันที่ 4 เมษายน พ.ศ. 2556 โดยทั้งคู่พบเจอกันในผับเดโม่ มีบุตรสาวด้วยกัน 1 คน ชื่อ ณอร ศรีหมอก (น้องชูใจ) ซึ่งคลอดเมื่อวันที่ 27 กุมภาพันธ์ 2558
เคาน์ติงสตาส์
"เคาน์ติงสตาส์" เป็นเพลงของวงดนตรีแนวป็อปร็อก วันรีพับลิก จากสตูดิโออัลบั้มลำดับที่สาม "เนทีฟ" (ค.ศ. 2013) เขียนขึ้นโดยนักร้องนำ ไรอัน เท็ดเดอร์ และโปรดิวซ์โดยเท็ดเดอร์ และโนล ซานคาเนลลา ด้านดนตรี เป็นเพลงป็อปที่มีส่วนผสมของดนตรีโฟล์กอย่างหนักแน่น เพลงเผยแพร่เป็นซิงเกิลที่สามในวันที่ 14 มิถุนายน ค.ศ. 2013 ในออสเตรีย เยอรมนี และสวิตเซอร์แลนด์
"เคาน์ติงสตาส์" เป็นหนึ่งในเพลงที่ประสบความสำเร็จมากที่สุดของวง ขึ้นอันดับหนึ่งในหลายประเทศ เช่น แคนาดา สหราชอาณาจักร ขึ้นอันดับสองในสหรัฐอเมริกา และติดสิบอันดับแรกมากกว่า 20 ประเทศ มิวสิกวิดีโอกำกับโดยเจมส์ ลี นำเสนอวงกำลังเล่นดนตรีในห้องใต้ดินใต้โบสถ์ซึ่งมีการชุมนุมอยู่
บันทึกจอมโจรแห่งสุสาน
บันทึกจอมโจรแห่งสุสาน (, ) เป็นนวนิยายจีนแนวผจญภัยอิงประวัติศาสตร์จีน ถูกเขียนขึ้นโดย หนานไพ่ซานชู (จีน: 南派三叔) ซึ่งปัจจุบันได้มีการแปลเป็นภาษาไทยภายใต้ลิขสิทธิ์ของสำนักพิมพ์สยามอินเตอร์บุ๊ค ซึ่งแปลโดยอนุรักษ์ กิจไพบูลทวี ซึ่งบันทึกจอมโจรแห่งสุสาน ถือเป็นนวนิยายชื่อดังที่สร้างยอดขายได้มากกว่า 10,000,000 เล่มในจีน
จากบันทึกในผ้าไหมจารึกจากยุคจ้านกั่วที่บันทึกตำแหน่งสุสานสมัยจ้านกั่วที่ลึกลับที่ได้มาจากคนแปลกหน้า ทำให้ 'อู๋เสีย' หลานชายของกลุ่มคณะที่ไปขุดสุสานที่เคยซึ่งพบเจอเหตุอันพิศวงเมื่อ 50 ปีก่อน นำเรื่องนี้ไปปรึกษากับอาสามหรือ 'อู๋ซันเสิ่ง' ซึ่งผู้เป็นอาได้รวบรวมกลุ่มคนเพื่อออกเดินทางตามที่ผ้าไหมจารึกได้ระบุไว้ แต่อู๋เสียไม่เคยได้รู้เลยว่าการเป็น 'โจรขุดสุสาน' นั้นจะต้องพบเจอกับปริศนารวมทั้งภัยอันตรายมากมายจนถึงกับแทบเอาชีวิตไม่รอด
Japan Rail Pass
เจแปน เรล พาส () หรือ เจอาร์ พาส () หรือ เรล พาส (, ) เป็นบัตรโดยสารรถไฟในประเทศญี่ปุ่นชนิดไม่จำกัดครั้ง จัดจำหน่ายแก่บุคคลในต่างประเทศ โดยกลุ่มบริษัทรถไฟญี่ปุ่น (JR Group) สามารถใช้โดยสารรถไฟ ตลอดจน รถโดยสาร และเรือเฟอร์รี่ ที่ดำเนินงานโดยกลุ่มบริษัท JR ในทุกเส้นทางและสายทางของประเทศญี่ปุ่น โดยมีเงื่อนไขการใช้บริการ (ขบวนรถไฟ/ชั้นที่นั่ง) ตามที่กำหนด
เรลพาส มีอยู่ 2 ประเภท แบ่งตามระดับชั้นที่นั่งคือ แบบ รถธรรมดา (普通車 "ฟุสึฉะ") และ รถกรีนคลาส (グリーン車 "กุรินฉะ", ชั้นหนึ่ง) เรลพาสทุกใบมีอายุการใช้งาน โดยขึ้นอยู่กับว่าผู้ซื้อต้องการเรลพาสแบบอายุการใช้งานนานเท่าใด ซึ่งในระยะเวลานี้ ผู้ถือบัตรเรลพาส สามารถใช้บริการขนส่งมวลชนทุกประเภทในทุกเส้นทางที่ดำเนินงานโดยกลุ่มบริษัท JR ซึ่งราคาของเรลพาส มีดังตารางข้างล่างนี้ โดยเป็นราคาในสกุลเงินเยน
สำหรับใช้งานทั่วประเทศ
สำหรับการใช้ในเส้นทางของ JR ตะวันออก
สำหรับการใช้ในเส้นทางของ JR ตะวันตก
สำหรับใช้งานในเขตจังหวัดฮกไกโดสำหรับใช้งานในเกาะคีวชู
ผู้ที่จะซื้อเรลพาสได้ ต้องมีคุณสมบัติข้อใดข้อหนึ่งดังต่อไปนี้:
แม้ว่าเจแปนเรลพาส จะสามารถใช้งานระบบขนส่งมวลชนได้แทบจะทุกอย่าง (รถไฟ, รถบัส, เรือเฟอร์รี่) ที่ดำเนินงานโดยกลุ่มบริษัท JR แต่ทั้งนี้ ก็มีข้อยกเว้น และเงื่อนไขในการใช้งาน ดังต่อไปนี้
วัดราชคาม
วัดราชคาม นับว่าเป็นวัดเก่าแก่ วัดหนึ่งของจังหวัดราชบุรี ปัจจุบันตั้งอยู่ที่ ๒๘ หมู่ ๔ ตำบลคุ้งน้ำวน อำเภอเมืองราชบุรี จังหวัดราชบุรี เริ่มสร้างเมื่อ พ.ศ. ๒๔๐๙ ตามข้อมูลอ้างอิง ได้กล่าวว่าพื้นที่ตั้งวัดราชคามในปัจจุบันนั้น เดิมเป็นจวนที่อยู่และที่ว่าความของพระยาราชเดชะ ในปี พ.ศ. ๒๔๐๙ (ตรงกับปีขาล อัฐศก จ.ศ. ๑๒๒๘ ร.ศ. ๘๕) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ที่พระสมุหกลาโหม เป็นผู้อำนวยการขุดคลองดำเนินสะดวก และได้มีบัญชาให้พระยาราชเดชะ ไปช่วยทำการขุดคลองดำเนินสะดวก จึงได้มอบจวนเก่า (ทั้งบ้านและที่ดิน) ถวายให้เป็นที่สร้างวัด ในขั้นแรกใช้ชื่อเดิมว่า "วัดราชประดิษฐ์" ทั้งนี้ เมื่อ รศ. ๑๒๘ สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์ ทรงพบและทรงตัดพ้อว่าชื่อพ้องกับวัดราชประดิษฐสถิตมหาสีมาราม ในเมืองหลวง ทรงทราบว่าเดิมเป็นบ้านของพระยาราชเดชะ จึงประทานเปลี่ยนให้ว่า "วัดราชคาม" (ราชคาม - บ้านของพระยาราช) ซึ่งได้ปรากฏมาถึงทุกวันนี้
อุโบสถแบบทรงไทย 2 ชั้น ผนังก่ออิฐถือปูน หลังคามุงกระเบื้องเกร็ดปลา หน้าบรรณติดลวดลายไทย ลงลักปิดทอง ติดกระจกสี พื้นหินอ่อน เริ่มก่อสร้างเมื่อปี พ.ศ. ๒๕๒๕ แล้วเสร็จเมื่อปี พ.ศ. ๒๕๓๓
ลักษณะทรงไทย 2 ชั้น ลงลักปิดทอง ปิดกระจกสีหน้าบรรณติดลวดลายไทย หลังคามุงกระเบื้องเคลือบ ปัจจุบันใช้ ประดิษฐาน หลวงพ่ออู่ทอง และรูปหล่อเหมือน พระครูชุ่ม พุทฺธสโร อดีตเจ้าอาวาส
อินดิเพนเดนซ์ฮอลล์
อินดิเพนเดนซ์ฮอลล์ () คือศูนย์กลางของอุทยานประวัติศาสตร์แห่งชาติอินดิเพนเดนซ์ เมืองฟิลาเดลเฟีย รัฐเพนซิลเวเนีย สหรัฐอเมริกา ตั้งอยู่บนถนนเชสต์นัตระหว่างถนนที่ 5 กับ 6 ในช่วงแรก อาคารนี้เป็นที่รู้จักในฐานะสถานที่ที่มีการอภิปรายแก้ไขและลงมติเห็นชอบคำประกาศอิสรภาพสหรัฐอเมริกาและรัฐธรรมนูญแห่งสหรัฐอเมริกา
ตัวอาคารสร้างเสร็จสมบูรณ์เมื่อ ค.ศ. 1753 ในฐานะสภานิติบัญญัติของอาณานิคมสำหรับจังหวัดเพนซิลเวเนีย (ต่อมาคือศาลาว่าการรัฐเพนซิลเวเนีย) และกลายเป็นสถานที่หลักในการจัดการประชุมใหญ่สภาแห่งทวีปหรือสภาอาณานิคมรอบที่ 2 (Second Continental Congress) เมื่อ ค.ศ. 1775-1783 นอกจากนี้ยังเป็นที่ตั้งของการประชุมยกร่างรัฐธรรมนูญในฤดูร้อน ค.ศ. 1787 อาคารแห่งนี้คือส่วนหนึ่งของอุทยานประวัติศาสตร์แห่งชาติอินดิเพนเดนซ์ และได้รับการขึ้นทะเบียนเป็นมรดกโลกเมื่อ ค.ศ. 1979
รุ่ง สุริยา
ณรงค์ แซ่วี หรือรู้จักกันในนาม รุ่ง สุริยา เกิดเมื่อวันที่ 14 กรกฎาคม พ.ศ. 2513 เป็นนักร้องเพลงลูกทุ่ง และนักแสดงชาวไทย มีผลงานอันเป็นที่รู้จัก "วอนพ่อตากสิน" , "รักจริงให้ติงนัง" ฯลฯ
รุ่ง สุริยา เป็นนักร้องเพลงลูกทุ่ง ฉายา "สุภาพบุรุษลูกทุ่ง" มีชื่อจริงว่า ณรงค์ แซ่วี เป็นชาวจังหวัดพิษณุโลก เกิดเมื่อวันอังคารที่ 14 กรกฎาคม พ.ศ. 2513 ที่จังหวัดพิษณุโลก สำเร็จการศึกษาระดับปริญญาตรี ที่ คณะรัฐประศาสนศาสตร์ มหาวิทยาลัยธุรกิจบัณฑิตย์ โดยรุ่งมีผลงานสร้างชื่อจากเพลง "วอนพ่อตากสิน" , "รักจริงให้ติงนัง", และอีกมากมาย รุ่ง สุริยา รักการร้องเพลงเป็นชีวิตจิตใจ ขึ้นเวทีประกวดร้องเพลงมาอย่างโชกโชน โดยเฉพาะในแนวเพลงของ ยอดรัก สลักใจ จนกระทั่งขึ้นเวทีประกวดของแอ็ดเทวดา ซึ่งก็ได้รับรางวัลชนะเลิศ เด็ดดวง ดอกรัก จึงสนับสนุนให้เป็นนักร้องอัดแผ่นเสียง ตอนนั้นใช้ชื่อว่า ดุษฎี ดอกรัก เริ่มต้นจากบันทึกเสียงเพลงอมตะก่อน เช่น น้ำตาลก้นแก้ว รอยไถแปร แม่ค้าตาคม ชวนน้องแต่งงาน ฯลฯ ต่อมาได้พบกับ พร พนาไพร อดีตศิษย์เอกของครูสุรพล สมบัติเจริญ พร ชอบในน้ำเสียงจึงชวนให้มาอัดแผ่นเสียงอีก และตั้งชื่อให้ใหม่ว่า รุ่ง สุริยา และได้บันทึกเสียงเพลงชุด วอนพ่อตากสิน ในปี พ.ศ. 2540 จนเริ่มรู้จักมากขึ้น ต่อมาเจนภพ จบกระบวนวรรณ นักจัดรายการวิทยุคลื่นลูกทุ่งเอฟ เอ็ม แต่งเพลง รักจริงให้ติงนังให้กับ รุ่ง สุริยา ซึ่งเพลงนี้เป็นเพลงที่สร้างชื่อให้รุ่ง สุริยา มาตั้งแต่ปี พ.ศ. 2541
เกย์ลอร์ นาบัส
เกย์ลอร์ อันโตนีโอ นาบัส กัมโบอา () เกิดเมื่อวันที่ 15 ธันวาคม ค.ศ. 1986 เป็นนักฟุตบอลชาวคอสตาริกา ปัจจุบันเล่นให้กับสโมสรเรอัลมาดริดในลาลีกาของสเปน และทีมชาติคอสตาริกาในตำแหน่งผู้รักษาประตู
การเคลียร์หู
การทำวอลซอลวา () หรือ การเคลียร์หู เป็นการบังคับอากาศออกจากร่างกายด้วยการปิดปาก บีบจมูก แล้วพยายามหายใจออกทางจมูก อากาศจะพยายามหาทางออก โดยไปทางหูแทน วิธีนี้ใช้เพื่อปรับความดันภายในหูเมื่อเราเดินทางผ่านระดับความสูงที่ต่างกัน เช่น ขึ้นเครื่องบิน หรือ ดำลงไปในน้ำ
เทคนิคนี้ตั้งชื่อตาม อันโตนิโอ มาเรีย วอลซอลวา นักกายวิภาคศาสตร์และสรีรวิทยาในศตวรรษที่ 17 จากเมืองโบโลญญา ที่ศึกษาเกี่ยวกับหูของมนุษย์.
อาโลเดีย โกเชียงเฟียว
อาโลเดีย อัลมีรา อาร์ไรซา โกเชียงเฟียว (; เกิด 9 มีนาคม 1988) เป็นนักคอสเพลย์ นางแบบ นักร้อง และนักแสดงชาวฟิลิปปินส์
อาโลเดียเกิดและพำนักในนครเกซอน ประเทศฟิลิปปินส์ เธอมีเชื้อฟิลิปปินส์ จีน และสเปน เอ็ด โกเชียงเฟียว (Ed Gosiengfiao) บิดา เป็นจีนฟิลิปปินส์ ส่วนมารีกลอร์ อาร์ไรซา (Mariglor Arraiza) มารดา เป็นสเปนฟิลิปปินส์ อาโลเดียมีน้องสาวหนึ่งคน คือ แอชลีย์ โกเชียงเฟียว (Ashley Gosiengfiao)
ชื่อต้น "อาโลเดีย" แปลว่า ความรัก ส่วนชื่อกลาง "อัลมีรา" แปลว่า เจ้าหญิง มารดาเอาชื่อเหล่านี้มาจากสมุดแนะชื่อ
อาโลเดียชื่นชอบศิลปะ สมัยนิยม การถ่ายภาพ เกมวีดิทัศน์ และการสะสมของเล่น ทั้งสามารถบรรเลงเปียโน เรียนระดับอนุบาลศึกษาจนประถมศึกษาปีที่ 2 ที่วิทยาลัยแอสซัมป์ชัน (Assumption College) จากนั้นจึงเรียนจนจบมัธยมศึกษาตอนปลายที่วิทยาลัยมีเรียม (Miriam College) และเรียนระดับอุดมศึกษาในสาขาออกแบบสารสนเทศที่มหาวิทยาลัยอาเตเนียวเดมะนิลา (Ateneo de Manila University) จนสำเร็จปริญญาตรีเมื่อปี 2009
อาโลเดียเริ่มคอสเพลย์ในปี 2003 และเข้าประกวดคอสเพลย์หลายรายการในเขตมหานครมะนิลา คอสเพลย์ครั้งแรกเป็นนักพรตจากเกมแร็กนารอกออนไลน์ ต่อมาแต่งเป็นริกกุ (Rikku) ตัวละครจาก "ไฟนอลแฟนตาซี X-2" เข้าประกวดเมื่อปี 2003 และชนะเป็นอันดับที่สาม จึงเริ่มเป็นที่สนใจ ทั้งได้ขึ้นปกนิตยสาร "คัลเจอร์แครชคอมิกส์ (Culture Crash Comics)" ฉบับที่ 14 ซึ่งเป็นนิตยสารมังงะในฟิลิปปินส์ นับแต่นั้น อาโลเดียจึงแต่งเป็นตัวละครหลายตัว เช่น ตัวละครจาก "เค-อง! จีไอโจ แพราไดซ์คิส วิตช์เบลด" และ "อีวานเกเลียน" และได้รับรางวัลอีกจำนวนมาก ฉะนั้น เธอจึงได้เป็นผู้ตัดสินในการประกวดคอสเพลย์มาตั้งแต่อายุสิบแปดปีด้วย
เพราะเข้าร่วมสังคมคอสเพลย์ในฟิลิปินส์อย่างสม่ำเสมอ อาโลเดียจึงได้รับเชิญไปงานคอสเพลย์นอกบ้านเกิดเมืองนอนหลายครั้ง ทั้งในฐานะผู้ร่วมงาน ผู้แสดงในงาน และผู้ตัดการในการแข่งขัน งานต่างประเทศครั้งแรกเป็นเทศกาลอนิเมะเอเชียที่สิงคโปร์ในเดือนพฤศจิกายน 2009 ที่ซึ่งเธอแต่งเป็นมะซะเนะ อะมะฮะ (Masane Amaha) จากเรื่อง "วิตช์เบลด" เพื่อเอารางวัลคอสเพลย์ระดับภูมิภาค แต่ไม่ได้
กิเยร์โม โอโชอา
ฟรันซิสโก กิเยร์โม "เมโม" โอโชอา มากัญญา () เกิดเมื่อวันที่ 13 กรกฎาคม ค.ศ. 1985) เป็นผู้รักษาประตูชาวเม็กซิโกซึ่งเล่นให้กับทีมชาติเม็กซิโก ปัจจุบันสังกัดสโมสรสต็องดาร์ลีแยฌในเบลเยียม ก่อนหน้านี้เล่นให้กับอาเซ อาฌักซีโยในฝรั่งเศส และสโมสรฟุตบอลมาลากาในสเปน
โอโชอาลงเล่นในนัดแรกของเขากับสโมสรอาเมริกาในนัดที่พบสโมสรมอนเตร์เรย์ เมื่อปี ค.ศ. 2004 จากนั้นคว้าแชมป์ลีกสมัยแรกของตัวเองในปี ค.ศ. 2005 และได้เป็นผู้รักษาประตูมือหนึ่งของอาเมรีกาจนถึงปี ค.ศ. 2011 โดยลงเล่นให้กับสโมสรกว่า 200 นัด ในหน้าร้อนปีเดียวกัน โอโชอาได้ย้ายมาเล่นให้กับสโมสรอาฌักซีโยในฝรั่งเศส และเล่นให้กับสโมสรนี้อยู่สามฤดูกาลจนกระทั่งอาฌักซีโยตกชั้นจากลีกเอิงในปี ค.ศ. 2014
ในฐานะผู้เล่นทีมชาติชุดใหญ่ตั้งแต่ปี ค.ศ. 2005 โอโชอาได้ลงสนามเป็นครั้งแรกในนัดกระชับมิตรระหว่างเม็กซิโกกับฮังการี ซึ่งเม็กซิโกเอาชนะไป 2–0 เขามีชื่อในทีมชาติชุดที่เล่นในฟุตบอลโลก 2006 และ 2010 (แต่ไม่ได้ลงเล่น เพราะเป็นตัวสำรอง) รวมทั้งในคอนคาแคฟโกลด์คัพ 2007, 2009 และ 2011 โดยเม็กซิโกคว้าแชมป์โกลด์คัพในปี 2009 และโอโชอาได้ทำหน้าที่ผู้รักษาประตูตั้งแต่เริ่มเกม
ยูนิเวอร์แซลสตูดิโอส์เจแปน
ยูนิเวอร์แซลสตูดิโอส์เจแปน (, ) ตั้งอยู่ที่จังหวัดโอซาก้า ประเทศญี่ปุ่น และเป็นหนึ่งใน 4 ของ Universal Studios theme parks บริหารงานโดย USJ Co., Ltd. โดยได้รับลิขสิทธิ์จาก NBCUniversal ซึ่งตัวสวนสนุกจะคล้ายกับ Universal Orlando Resort โดยมีสิ่งดึงดูดใจจาก Universal Orlando Resort และ Universal Studios Hollywood
นักท่องเที่ยวส่วนใหญ่เป็นชาวญี่ปุ่น และเป็นชาวเอเชีย เช่น ไต้หวัน จีน และเกาหลีใต้ เป็นต้น ในปี ค.ศ. 2005 Goldman Sachs ผู้ถือหุ้นใหญ่ของยูนิเวอร์แซลสตูดิโอส์เจแปนได้เปิดตัวสวนสนุกนี้ในวันที่ 31 มีนาคม ค.ศ. 2001 ซึ่งตั้งเป้าหมายว่าสวนสนุกจะดึงดูดนักท่องเที่ยวให้ได้จำนวน 1 ล้านคนให้เร็วกว่าสวนสนุกแห่งอื่นในโลก และหลังจากเปิดให้บริการมาครบ 1 ปี ได้มีนักท่องเที่ยวมาใช้บริการจำนวนกว่า 7 ล้านคน
สัญลักษณ์ประจำชาติสหรัฐ
รายชื่อสัญลักษณ์ประจำชาติอย่างเป็นทางการของสหรัฐอเมริกา ()
กฤษฎา นิลไสว
กฤษฎา นิลไสว (ชื่อเดิม ยามีน ทราวาเร่) (ชื่อเล่น: ยามีน; 17 เมษายน พ.ศ. 2535) เป็นนักวอลเลย์บอลชาวไทยเชื้อสายมาลี เขาเล่นตำแหน่งบอลกลางให้กับสโมสรวอลเลย์บอลแอร์ฟอร์ซ
ทีมชาติที่ลงแข่งขันฟุตบอลโลกหญิง
— เจ้าภาพแบ่งตามภูมิภาค
เจ้าจอมมารดาศิลา ในรัชกาลที่ 2
เจ้าจอมมารดาศิลา เป็นพระสนมในพระบาทสมเด็จพระพุทธเลิศหล้านภาลัย
เจ้าจอมมารดาศิลาเกิดในสมัยกรุงธนบุรี เป็นธิดาของขรัวยายฟักทอง ซึ่งเป็นราชินิกุลบางช้าง (ราชินิกุลอันเป็นพระญาติวงศ์ในสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในรัชกาลที่ ๒)
ขรัวยายฟักทองมารดาของเจ้าจอมมารดาศิลานั้นเป็นธิดาของขุนสนิทภิรมย์ กับท่านยายเชียง ซึ่งขุนสนิทภิรมย์นั้นเป็นบุตรชายท่านยายเจ้ามุก ส่วนท่านยายเชียงนั้นเป็นธิดาของท่านตาเจ้าแทน
ท่านตาเจ้าแทนและท่านยายเจ้ามุกเป็นพี่ยาและพี่นางของพระชนกทอง ณ บางช้าง พระชนกของ สมเด็จพระอมรินทราบรมราชินี ในรัชกาลที่ 1)
เจ้าจอมมารดาศิลาจึงเป็นพระญาติสนิทของสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในพระบาทสมเด็จพระพุทธเลิศหล้านภาลัย (รัชกาลที่ ๒)
เจ้าจอมมารดาศิลารับราชการเป็นพระสนมในพระบาทสมเด็จพระพุทธเลิศหล้านภาลัย ตั้งแต่ครั้งยังทรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร
ท่านเป็นต้นตำรับเพลงร้องแห่งกรุงรัตนโกสินทร์ โดยเล่ากันต่อๆมาว่า เวลาพระบาทสมเด็จพระพุทธเลิศหล้านภาลัย ทรงพระราชนิพนธ์บทละครต่าง ๆ โดยมี กรมหมื่นเจษฎาบดินทร์ พระราชโอรส (ต่อมาคือ พระบาทสมเด็จพระนั่งเกล้าเจ้าอยู่หัว) ท่านสุนทรภู่ ฯลฯ เป็นผู้ร่วมงานกวีนิพนธ์นั้น เมื่อแต่งเป็นกลอนเสร็จก็จะมีพระราชกระแสรับสั่งให้เจ้าจอมมารดาศิลา เป็นผู้บรรจุเพลงขับร้องถวายเป็นการทดลองก่อน ในขณะเดียวกันก็โปรดเกล้า ฯ ให้ตั้งพระฉายขนาดใหญ่ขึ้น แล้วโปรดเกล้า ฯ ให้พระเจ้าลูกเธอ พระองค์เจ้าพนมวัน พระราชโอรสพระองค์ใหญ่ซึ่งประสูติแต่เจ้าจอมมารดาศิลาทรงประดิษฐ์ท่ารำไปพร้อมกัน โดยทรงรำอยู่หน้าพระฉาย หากเพลงและกระบวนรำเข้ากันดีแล้ว ก็โปรด ฯ ให้บันทึกไว้นับเป็นแบบอย่างการแต่งบทละครที่สมบูรณ์แบบที่สุด ซึ่งเริ่มต้นในรัชกาลที่ ๒ ไม่มีหลักฐานยืนยันว่า เจ้าจอมมารดาศิลา ได้เรียนการขับร้องมาจากครูท่านใด แต่เมื่อทราบว่าเป็นชาวบางช้าง อันเป็นเมืองแห่งนักดนตรีแล้วก็เชื่อได้ว่า คงจะเป็นผู้มีความรู้ความสามารถในเพลงการมาตามแนวของบรรพบุรุษอย่างแน่นอน ศิษย์ของท่านคือ หม่อมศิลา และหม่อมเปรม ในพระองค์เจ้าสิงหนาทราชดุรงค์ฤทธิ์ ทางขับร้องของเจ้าจอมมารดาศิลาตกทอดผ่านหม่อมศิลาผู้เป็นหลานสะใภ้ของท่านลงมายังนักร้องทุกคนในวังบ้านหม้อ อันได้แก่ หม่อมเจริญ หม่อมมาลัย หม่อมจันทร์ หม่อมคร้าม ฯลฯ ซึ่งเป็นหม่อมของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) เจ้ากรมมหรสพในรัชกาลที่ ๕ ซึ่งเป็นเหลนของคุณจอมมารดานั่นเอง
เจ้าจอมมารดาศิลาถึงแก่อนิจกรรมในรัชกาลที่ ๓
มีพระราชโอรส 3 พระองค์ พระราชธิดา 2 พระองค์ ตามลำดับพระชนมายุคือ
ตาเขมา (เมือง)
ตาเขมา () เป็นเมืองหลักของจังหวัดกันดาล ประเทศกัมพูชา เมืองนี้ห่างจากกรุงพนมเปญไปทางทิศใต้ประมาณ 11 กิโลเมตร (7 ไมล์) แบ่งเป็น 6 ตำบล และ 20 หมู่บ้าน
อะบู บักร์ อัลบัฆดาดี
อิบรอฮีม เอาวาด อิบรอฮีม อะลี อัลบัดรี อัสซามรออี () หรือที่รู้จักกันในชื่อ อะบู บักร์ อัลบัฆดาดี (; ; เกิด 28 กรกฎาคม พ.ศ. 2514) เป็นเคาะลีฟะฮ์แห่งรัฐอิสลาม
อัรร็อกเกาะฮ์
อัรร็อกเกาะฮ์ () เป็นเมืองที่ตั้งอยู่ทางตอนเหนือของประเทศซีเรีย
ปลาโมลา
ปลาโมลา เป็นสกุลของปลาทะเลกระดูกแข็งขนาดใหญ่สกุล "Mola" จัดอยู่ในวงศ์ปลาแสงอาทิตย์ (Molidae)
โดยคำว่า "Mola" มาจากภาษาละติน แปลว่า "หินโม่"
ปลาโมลา เป็นปลารูปร่างลักษณะประหลาด เนื่องจากมีรูปร่างเป็นทรงกลม ส่วนหัวมีขนาดใหญ่จนดูคล้ายมีแต่เพียงหัวอย่างเดียว ขณะที่ส่วนครีบต่าง ๆ ถูกหดสั้นลง โดยส่วนครีบหลังมีขนาดใหญ่ตั้งยาวขึ้นไปข้างบน และครีบก้นให้มีขนาดใหญ่ยื่นยาวลงมาด้านล่างลำตัว เมื่อว่ายน้ำจะใช้ครีบทั้ง 2 โบกไปมา ในขณะครีบข้างลำตัวทรงโค้งจะมีขนาดเล็กและบาง ๆ เท่านั้น ขณะที่ครีบหางจะหดสั้นเข้ามาติดตอนท้ายของลำตัวที่หดสั้นจนดูว่าเป็นปลาที่มีแต่ส่วนหัว
ปลาโมลา เป็นปลาที่มีขนาดใหญ่ อาจยาวได้ถึง 3.2 เมตรหรือ 4 เมตร และมีน้ำหนักมากกว่า 2 ตัน จัดเป็นปลาที่ว่ายน้ำได้ช้ามากด้วย มีผิวหนังที่หนาและยืดหยุ่น เป็นปลาที่มีปรสิตเกาะตามลำตัวมากถึง 40 ชนิด ดังนั้น จึงมีพฤติกรรมลอยตัวอยู่นิ่ง ๆ กลางน้ำเพื่อให้ปลาขนาดเล็กต่าง ๆ มาเกาะกินปรสิตตามตัว รวมถึงกระทั่งลอยไปถึงผิวน้ำเพื่อให้นกนางนวลจิกกินปรสิตด้วย
แบ่งออกได้เป็น 4 ชนิด ใน 2 สกุล ได้แก่
และยังมีอีก 2 ชนิดที่อยู่เพียงสกุลเดียว
สตรองเกอร์ (วอตดาสซึนต์คิลยู)
"สตรองเกอร์ (วอตดาสซึนต์คิลยู)" เป็นเพลงของนักร้องอเมริกัน เคลลี คลาร์กสัน และชื่อเพลงสอดคล้องกับสตูดิโออัลบั้มชุดที่ห้า "สตรองเกอร์" (ค.ศ. 2011) ทีแรกชื่อเพลงว่า "วอตดาสซึนต์คิลยู (สตรองเกอร์)" เป็นซิงเกิลลำดับที่สองออกวันที่ 17 พฤศจิกายน ค.ศ. 2011 ผ่านค่ายเพลงอาร์ซีเอเรเคิดส์ เพลงเขียนโดย Jörgen Elofsson, อาลี แทมโพซี และเดวิด แกมสัน โดยมีเกร็ก เคิร์สติน ร่วมเขียนเพลงและโปรดิวซ์ให้ เพลง "สตรองเกอร์" เป็นเพลงที่มีความเร็วระดับสูง (uptempo) ที่ดึงแนวเพลงต่าง ๆ เช่น ป็อปร็อก แดนซ์ป็อป และอิเล็กโทรป็อปมารวมกัน เนื้อเพลงโดยหลักเป็นเรื่องเกี่ยวกับการให้กำลังใจและการเยียวยาจากอาการอกหัก มีท่อนคอรัสที่ได้แรงบันดาลใจจากคำพูดของฟรีดริช นีทเชอ ที่กล่าวว่า "สิ่งใดไม่คร่าเรา สิ่งนั้นจะทำให้เราแข็งแกร่งขึ้น" (That which does not kill us makes us stronger.)
หลังจากเพลงออกจำหน่าย "สตรองเกอร์" ได้รับคำชมจากนักวิจารณ์ที่ถือว่าเป็นไฮไลต์ของอัลบั้ม"สตรองเกอร์" เสียงร้องของคลาร์กสันและองค์ประกอบเพลงได้รับคำยกย่อง ขณะที่ยังมีการวิจารณ์ถึงเรื่องเนื้อหาในเพลง ทางการตลาด เพลง "สตรองเกอร์" เป็นเพลงที่ประสบความสำเร็จที่สุดของคลาร์กสัน ในสหรัฐอเมริกา เพลงนี้เป็นเพลงที่สามที่ขึ้นอันดับหนึ่งบนชาร์ตบิลบอร์ดฮอต 100 เป็นเวลาสามสัปดาห์ติดต่อกัน ทำได้ดีกว่าเพลง "อะโมเมนต์ไลก์ดิส" (ค.ศ. 2002) และ "มายไลฟ์วูดซักวิตเอาต์ยู" (ค.ศ. 2009) เนื่องจากเป็นเพลงอันดับหนึ่งที่อยู่บนชาร์ตได้นานที่สุด เพลงยังขึ้นอันดับหนึ่งในชาร์ตย่อยของ"บิลบอร์ด"อีก 15 ชาร์ต เช่นชาร์ตอดัลต์ป็อปซองส์, อดัลต์คอนเทมโพรารี, ฮอตแดนซ์คลับซองส์ และป็อปซองส์ มากกว่าเพลงทุกเพลงของคลาร์กสัน "สตรองเกอร์" ยังขึ้นอันดับหนึ่งในประเทศโปแลนด์ และสโลวาเกีย และติดสิบอันดับแรกใน 15 ประเทศทั่วโลก ขายได้มากกว่า 15 ล้านหน่วยและเป็นหนึ่งในเพลงที่ขายดีที่สุดตลอดกาล จากความสำเร็จของเพลงทำให้อัลบั้ม"สตรองเกอร์"สามารถขายได้เป็นเวลามากกว่าหนึ่งปี "สตรองเกอร์" ได้เข้าชิงรางวัลหลากหลายรางวัล เช่น รางวัลแกรมมี 3 รางวัล และเวิลด์มิวสิกอะวอดส์ 1 รางวัล
มิวสิกวิดีโอกำกับโดยเชน เดรก ซึ่งนำเสนอด้วยคนจำนวนมากก่อแฟลชม็อบและเต้นร่วมกัน รวมกับวิดีโอที่ให้ผู้คนส่งวิดีโอตนกำลังเต้นรำมาใส่ในเพลงด้วย มิวสิกวิดีโอได้รับการตอบรับอย่างดี โดยนักวิจารณ์กล่าวว่ามันทำให้ผู้ที่ชมรู้สึกร่าเริงเบิกบาน มิวสิกวิดีโอยังได้เข้าชิงรางวัล มัชมิวสิกวิดีโออวอร์ด คลาร์กสันแสดงเพลง "สตรองเกอร์" ในงานประกาศรางวัลและรายการโทรทัศน์ทั่วโลก โดยแสดงครั้งแรกในซีซันแรกของรายการ "ดิเอ็กซ์แฟกเตอร์ของสหรัฐอเมริกา" และแสดงในรายการ"แซตเทอร์เดย์ไนต์ไลฟ์" ในงานประกาศรางวัลมัชมิวสิกอวอร์ด 2012 และอเมริกันมิวสิกอวอร์ด ปี 2012 คลาร์กสันยังนำเพลงนี้ไปเล่นในทัวร์คอนเสิร์ต สตรองเกอร์ทัวร์ และในชุดอังกอร์ของทัวร์คอนเสิร์ต ซัมเมอร์ทัวร์ 2012 ร่วมกับวงเดอะเฟรย์ด้วย
ทีมชาติที่ลงแข่งขันฟุตบอลโลก
— เจ้าภาพแบ่งตามภูมิภาค
วัดบ้านหินลับ
วัดบ้านหินลับ เป็นวัดราษฎร์ในสังกัดคณะสงฆ์มหานิกาย
วัดบ้านหินลับ ตั้งอยู่เลขที่ 71 บ้านหินลับ หมู่ที่ 5 ตำบลมวกเหล็ก อำเภอมวกเหล็ก จังหวัดสระบุรี พื้นที่ตั้งวัดอยู่ในหุบเขา มีเนื้อที่ทั้งหมด 20 ไร่.
วัดบ้านหินลับ มีประวัติกล่าวไว้ตามหลักฐานบันทึกของกรมการศาสนา (ของที่ตั้งเดิม) ว่า สร้างวัด เมื่อปี พ.ศ.ใด ไม่ปรากฏนามผู้สร้าง ตั้งอยู่ตรงหน้าสถานีรถไฟหินลับ ได้รับพระราชทานวิสุงคามสีมา เมื่อปี พ.ศ. 2521 เขตวิสุงคามสีมากว้าง 7 เมตร ยาว 15 เมตร พื้นที่ตั้งวัดเป็นที่ราบติดภูเขา 3 ด้าน มีศาลาการเปรียญ กว้าง 20 เมตร ยาว 30 เมตร เป็นอาคารคอนกรีตเสริมเหล็ก ทรงไทย 2 ชั้นฯ
ไอคอนสยาม
ไอคอนสยาม () เป็นโครงการพัฒนาพื้นที่เชิงพาณิชยกรรมแบบผสมริมแม่น้ำเจ้าพระยา ซึ่งเป็นความร่วมมือระหว่าง สยามพิวรรธน์ เครือเจริญโภคภัณฑ์ และ แมกโนเลีย ควอลิตี้ ดิเวล็อปเม้นต์ คอร์ปอเรชั่น เป็นโครงการที่ใช้เงินลงทุนสูงที่สุดในประวัติศาสตร์การลงทุนด้านอสังหาริมทรัพย์ประเทศไทยเมืองช่วงเปิดตัว มีพิธีเปิดโครงการในวันที่ 9 พฤศจิกายน พ.ศ. 2561 และเริ่มเปิดให้บริการแก่ประชาชนทั่วไปในวันถัดมา โดยตัวโครงการประกอบด้วยอาคารศูนย์การค้าสองอาคาร และอาคารชุดเพื่อการพักอาศัยอีกสองอาคาร ซึ่งหนึ่งในนั้นเป็นอาคารที่สูงที่สุดในประเทศไทย
ไอคอนสยาม (ชื่อเดิม: บางกอก เจ้าพระยา ริเวอร์ฟร้อนท์ ไอ-ซิตี้) เป็นโครงการพัฒนาพื้นที่ 50 ไร่ ริมแม่น้ำเจ้าพระยา โดยเป็นความร่วมมือของ สยามพิวรรธน์ เครือเจริญโภคภัณฑ์ และ แมกโนเลีย ควอลิตี้ ดิเวล็อปเม้นต์ คอร์ปอเรชั่น (บริษัทในเครือเจริญโภคภัณฑ์) มีสัดส่วนการถือหุ้น 51:24.5:24.5 ตามลำดับ
โครงการไอคอนสยาม สร้างในพื้นที่อันเคยเป็นที่ตั้งของโรงสีสิบเก้า และตลาดศิรินทร์ ซึ่งต่อมาเป็นกรรมสิทธิ์ของ บริษัท สยามอรุณ ดีเวลลอปเม้นท์ จำกัด ในเครือศรีกรุงวัฒนา โดยพื้นที่โครงการตั้งอยู่ระหว่างโรงแรมเพนนินซูล่า กรุงเทพ และโรงแรมมิลเลเนียม ฮิลตัน กรุงเทพ นอกจากนี้ยังอยู่ตรงข้ามกับ โรงแรมรอยัลออร์คิดเชอราตัน และโรงแรมแมนดาริน โอเรียนเต็ล กรุงเทพ
ไอคอนสยาม มีมูลค่าการลงทุนเมื่อเริ่มโครงการ 35,000 ล้านบาท ต่อมาเพิ่มเป็น 50,000 ล้านบาท และ 54,000 ล้านบาท ตามลำดับ นับเป็นการลงทุนสูงที่สุดในประวัติศาสตร์ด้านอสังหาริมทรัพย์ของไทยเมื่อช่วงเปิดตัว (ปัจจุบันสถิตินี้เป็นของโครงการวัน แบงค็อก) โดยครึ่งหนึ่งเป็นเงินลงทุนของบริษัทพันธมิตรทั้งสาม ส่วนอีกครึ่งหนึ่งเป็นสินเชื่อที่ ธนาคารกรุงศรีอยุธยา ธนาคารกสิกรไทย และธนาคารธนชาต เป็นผู้สนับสนุน ซึ่งผู้ร่วมทุนทั้งสามบริษัท ได้วางแผนเชื่อมโยงโครงการเข้ากับโรงแรม ศูนย์การค้า และแหล่งท่องเที่ยวริมแม่น้ำเจ้าพระยา โดยความร่วมมือของหน่วยงานภาครัฐและเอกชน
ไอคอนสยาม ได้จัดพิธีเปิดอย่างเป็นทางการในวันที่ 9 พฤศจิกายน พ.ศ. 2561 โดยในช่วงเช้า สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดโครงการ และในช่วงกลางคืนได้จัดการแสดง "โรจนนิรันดร" ที่เป็นการผสมผสานระหว่างนาฏศิลป์ไทยแขนงต่าง ๆ และกายกรรมผาดโผน มีการจัดสร้างเรือสำเภาศรีมหาสมุทรอันเป็นพิพิธภัณฑ์ลอยน้ำแห่งแรกของไทย และการแสดงแปรขบวนของโดรนจากอินเทล จำนวน 1,400 ลำ พร้อมด้วยด้วยคอนเสิร์ตของ อลิเชีย คีส์ รวมถึงการแสดงไลต์โชว์ไปยังแมกโนเลียส์ วอเตอร์ฟรอนท์ เรสซิเดนเซส และเดอะ เรสซิเดนเซส แมนดาริน โอเรียนเต็ล แบงค็อก ด้วย
เว็บไซต์ข่าวธุรกิจการตลาด "โพสิชันนิงแม็กกาซีน" กล่าวว่า จำนวนผู้เข้าร่วมงานพิธีเปิดไอคอนสยาม ในวันที่ 9 พฤศจิกายน พ.ศ. 2561 มีจำนวนประมาณ 150,000 คน  และในวันที่ 10 พฤศจิกายน ซึ่งเปิดให้ประชาชนทั่วไปเข้าใช้บริการเป็นวันแรก มีจำนวนประมาณ 200,000 คน นอกจากนี้ในวันเปิดให้บริการแก่ประชาชนทั่วไปเป็นวันแรกนั้น ได้มีการจัดมินิคอนเสิร์ตของศิลปินจากซีรีส์ "รักใสใสหัวใจ 4 ดวง" ฉบับประเทศจีน หลังจากการแสดงเปิดตัวโครงการ โดยมีแฟนเพลงเข้าชมจำนวนมาก
โครงการไอคอนสยาม ออกแบบโดยใช้แนวคิด "เมืองแห่งความรุ่งโรจน์อันเป็นนิรันดร์" (The Icon of Eternal Prosperity) พื้นที่โครงการรวมทั้งหมด 750,000 ตารางเมตร ประกอบด้วย
ไอคอนสยาม ประกอบไปด้วยอาคารศูนย์การค้า 2 อาคาร คือ ไอคอนสยาม (ICONSIAM) และไอคอนลักซ์ (ICONLUXE) โดยมีพื้นที่เฉพาะส่วนศูนย์การค้ารวม 525,000 ตารางเมตร ตัวอาคารออกแบบโดยได้แรงบันดาลใจจากกระทง บายศรี และสไบ ประกอบด้วยพื้นที่สำคัญดังนี้
ไอคอนสยาม ประกอบด้วยอาคารที่พักอาศัย 2 อาคาร ได้แก่
สราญจิต เจริญสุข
สราญจิตต์ เจริญสุข (ชื่อเล่น:แม็กซ์) เกิดวันที่ 20 กรกฎาคม พ.ศ. 2530 เป็นนักกีฬาวอลเลย์บอลชายทีมชาติไทย ตำแหน่งมือเซต ปัจจุบันเล่นให้กับชลบุรี-อี.เทค-แอร์ฟอร์ซ
พระเทวันเฉา
พระเทวันเฉา (; ) เป็นเทพองค์หนึ่งในกลุ่มแปดเทพของลัทธิเต๋าเกิดในสมัยราชวงศ์ซ่ง มีศักดิ์เป็นน้องชายของพระนางเฉา มเหสีพระเจ้าซ่งเหรินจง
สยามพิวรรธน์
บริษัท สยามพิวรรธน์ จำกัด เป็นบริษัทธุรกิจค้าปลีกและพัฒนาอสังหาริมทรัพย์ในประเทศไทย ปัจจุบันเป็นเจ้าของและบริหารกิจการศูนย์การค้าชั้นนำหลายแห่งใจกลางกรุงเทพมหานคร ได้แก่ สยามเซ็นเตอร์ สยามดิสคัฟเวอรี่ สยามพารากอน และไอคอนสยาม
"บริษัท สยามพิวรรธน์ จำกัด" ก่อตั้งครั้งแรกในชื่อ "บริษัท บางกอกอินเตอร์คอนติเนนตอล โฮเต็ลส จำกัด" เมื่อวันที่ 10 มกราคม พ.ศ. 2502 เพื่อบริหารและพัฒนาที่ดินจำนวน 50 ไร่ บริเวณถนนพระรามที่ 1 เพื่อก่อสร้างโรงแรมห้าดาวระดับนานาชาติแห่งแรกของไทย คือ โรงแรมสยามอินเตอร์คอนติเนนตัล โดยมีพลเอกเฉลิมชัย จารุวัสตร์ เป็นผู้ก่อตั้ง โดยเริ่มแรกจอมพลสฤษดิ์ ธนะรัชต์ นายกรัฐมนตรีในขณะนั้นมองเห็นถึงประโยชน์ทางการท่องเที่ยวจากการเข้ามาสร้างโรงแรมของกลุ่มทุนต่างชาติ จึงอนุมัติเงินทุนจากสำนักงานสลากกินแบ่งรัฐบาล รวมถึงทุนจากสถาบันการเงินขนาดใหญ่ในประเทศ เพื่อลงทุนในบริษัทดังกล่าว ต่อมา ชฎาทิพ จูตระกูล บุตรสาวของพลเอกเฉลิมชัย ได้รับช่วงต่อจากบิดาในการบริหารบริษัท
เมื่อโรงแรมดังกล่าวดำเนินการมาครบ 30 ปี บริษัทได้ดำริที่จะสร้างศูนย์การค้าใหม่ในพื้นที่ดังกล่าว จึงได้ยุติการดำเนินกิจการโรงแรมเมื่อวันที่ 30 มิถุนายน พ.ศ. 2545 หลังจากนั้นจึงดำเนินการรื้อถอนสิ่งปลูกสร้างเดิมทั้งหมด และเปลี่ยนชื่อบริษัทเป็น "บริษัท สยามพิวรรธน์ จำกัด" ซึ่งเป็นชื่อที่ได้รับพระราชทานจากสมเด็จพระเทพรัตนราชสุดาฯ สยามบรมราชกุมารี ในวันที่ 28 มกราคม พ.ศ. 2546 โดยพื้นที่ปัจจุบันเป็นที่ตั้งของศูนย์การค้าสยามพารากอน
ตามข้อมูลจากกรมพัฒนาธุรกิจการค้า กระทรวงพาณิชย์ เมื่อวันที่ 24 กรกฎาคม พ.ศ. 2561 ผู้ถือหุ้นของสยามพิวรรธน์ ประกอบด้วย บริษัท เอ็ม บี เค จำกัด (มหาชน) ถือหุ้นใหญ่สุด 47.9771% กลุ่มบุคคลไม่เปิดเผยนาม 24.8523% ธนาคารกรุงเทพ 5.1943% ธนาคารกสิกรไทย 5.0969% นอกนั้นเป็นผู้ถือหุ้นรายอื่นๆ งานวิจัยเรื่อง "สำนักงานทรัพย์สินส่วนพระมหากษัตริย์กับการลงทุนทางธุรกิจ" กล่าวว่า สำนักงานทรัพย์สินพระมหากษัตริย์ เป็นหนึ่งในผู้ถือหุ้นของบริษัท
ในปี พ.ศ. 2561 สยามพิวรรธน์ได้เปิดตัวเครื่องหมายการค้า "วันสยาม" สำหรับเรียกกลุ่มธุรกิจศูนย์การค้าและอาคารสำนักงานของบริษัท โดยประกอบด้วยสมาชิกดังนี้
อาคารสำนักงานสยามพิวรรธน์ทาวเวอร์ เป็นอาคารสำนักงานสูง 30 ชั้น เชื่อมต่อกับอาคารสยามดิสคัฟเวอรี และอาคารจอดรถสยาม นอกจากเป็นที่ตั้งสำนักงานบริษัทแล้ว ยังเป็นที่ตั้งของสำนักงานส่งเสริมการจัดการประชุมและนิทรรศการ (องค์การมหาชน) อีกด้วย
ขจรศักดิ์ มานะพรชัย
นาวาอากาศตรี ขจรศักดิ์ มานะพรชัย หรือ โค้ชจอน (22 กรกฎาคม พ.ศ. 2511 — ) เป็นหัวหน้าผู้ฝึกสอนวอลเลย์บอลชายทีมชาติไทย และเป็นอดีตนักวอลเลย์บอลผู้ทำหน้าที่ในตำแหน่งบอลเร็วด้านชีวิตส่วนตัว สมรสกับนางหรรษา มานะพรชัย (ชื่อเล่น:ก้อย) ปัจจุบันเป็นเจ้าหน้าที่บรรณารักษ์ วิทยาเขตสุพรรณบุรี มีบุตรชาย 2 คน นายภวิศ มานะพรชัย (ชื่อเล่น:แชมป์) ทำงานธุรกิจส่วนตัว และ นายเตชิต มานะพรชัย (ชื่อเล่น:ท็อป) ซึ่งกำลังศึกษาชั้นมัธยมศึกษาที่ปี 5 โรงเรียนกรรณสูตศึกษาลัย
จิม พาร์สันส์
เจมส์ โจเซฟ "จิม" พาร์สันส์ (เกิด 24 มีนาคม ค.ศ. 1973) เป็นนักแสดงชาวอเมริกัน เป็นที่รู้จักอย่างดีจากบทเชลดอน คูเปอร์ ในละครซิทคอม "เดอะบิกแบงธีออรี" ทางช่องซีบีเอส เป็นที่กล่าวขานว่าการแสดงของเขาเป็นเหตุผลสำคัญที่ทำให้ละครประสบความสำเร็จ เขาได้รับรางวัลมากมายจากการแสดง เช่น รางวัลสมาคมนักวิจารณ์โทรทัศน์ (Television Critics Association) สำหรับความสำเร็จสูงสุดในแนวคอเมดี รางวัลสมาคมผู้กระจายเสียงแห่งชาติ (National Association of Broadcasters) สำหรับความสำเร็จในวินัยศิลปะเฉพาะด้าน รางวัลเอ็มมี 3 รางวัล สาขานักแสดงนำโดดเด่นในซีรีส์แนวคอเมดี และรางวัลลูกโลกทองคำสาขานักแสดงยอดเยี่ยมในรายการโทรทัศน์แนวมิวสิคัลหรือตลก
ในปี ค.ศ. 2011 พาร์สันส์แสดงละครบรอดเวย์ครั้งแรก รับบท ทอมมี โบตไรต์ ในละครเวทีเรื่อง"เดอะนอร์มัลฮาร์ต" ซึ่งเขาได้เข้าชิงรางวัลดรามาเดสก์อะวอร์ด เขากลับมารับบทเดิมในละครเดิมฉบับภาพยนตร์ และได้เข้าชิงรางวัลเอ็มมีครั้งที่เจ็ด ในสาขานักแสดงสนับสนุนโดดเด่นในเรื่องสั้นหรือภาพยนตร์
จิม พาร์สันส์เกิดที่โรงพยาบาลเซนต์โจเซฟในฮิวสตัน รัฐเทกซัส และเติบโตในสปริง ชานเมืองตอนเหนือ เขาเป็นบุตรของมิลตัน โจเซฟ "มิกกี/แจ็ก" พาร์สันส์ จูเนียร์ (6 กุมภาพันธ์ ค.ศ. 1949-29 เมษายน ค.ศ. 2001) และครู จูดี แอน (สกุลเดิม แม็กไนต์) พี่สาวของเขา จูลี แอน พาร์สันส์ เป็นครูเช่นกัน เขาเข้าเรียนโรงเรียนไคลน์โอ๊กไฮสกูลในสปริง พาร์สันส์ชื่นชอบบทบาทหนึ่งในละครเวทีเรื่อง"นอยซิสออฟ" ในระหว่างเรียนปีที่สอง "ผมรู้สึกผูกพันกับบทบาทนี้อย่างเต็มเปี่ยมตอนที่ผมรับบทนั้น และเริ่มเข้าใจสิ่งที่แทนความซื่อสัตย์บนเวทีการแสดง" หลังจากเล่นบทนกโคลาโคล่าในละครเวทีเรื่อง "ดิแอลเลอแฟนต์ไชลด์" เมื่ออายุ 6 ปี พาร์สันส์มุ่งมั่นที่จะเป็นนักแสดง พาร์สันส์วัยหนุ่มยังได้แรงบันดาลใจจากซิตคอมหลายเรื่อง เช่น "ทรีส์คอมพานี" "แฟมิลีไทส์" และ"เดอะคอสบีโชว์"
สรีรวิทยาไต
สรีรวิทยาไต เป็นการศึกษาสรีรวิทยาของไต อันครอบคลุมการทำหน้าที่ทุกอย่างของไต รวมถึงการดูดซึมกลับซึ่งกลูโคส กรดอะมิโน และสารโมเลกุลเล็กอื่น การกำกับแร่ธาตุโซเดียม โพแทสเซียมและอิเล็กโทรไลต์อื่น การกำกับสมดุลของเหลวและความดันเลือด การธำรงสมดุลกรด-เบส การผลิตฮอร์โมนหลายชนิด รวมถึงอีรีโทรปอยอีติน และการปลุกฤทธิ์วิตามินดี
สรีรวิทยาไตส่วนมากศึกษาที่ระดับหน่วยไต อันเป็นหน่วยทำหน้าที่เล็กที่สุดของไต แต่ละหน่วยเริ่มต้นด้วยส่วนกรองซึ่งกรองเลือดที่เข้าสู่ไต ของเหลวที่กรองได้จะไหลตามความยาวของหน่วยไต ซึ่งเป็นโครงสร้างรูปท่อบุด้วยเซลล์ที่เปลี่ยนไปทำหน้าที่เฉพาะชั้นเดียวและล้อมรอบด้วยหลอดเลือดฝอย หน้าที่หลักของเซลล์บุเหล่านี้ คือ การดูดน้ำและสารโมเลกุลเล็กจากของเหลวที่กรองได้กลับเข้าสู่เลือด และหลั่งของเสียจากเลือดออกมาเป็นปัสสาวะ
การทำหน้าที่ที่เหมาะสมของไตจำเป็นต้องได้รับและกรองเลือดอย่างเพียงพอ การกรองเกิดขึ้นในระดับที่เห็นด้วยกล้องจุลทรรศน์โดยหน่วยกรองหลายแสนหน่วย เรียก เม็ดไต (renal corpuscle) ซึ่งแต่ละหน่วยประกอบด้วยโกลเมอรูลัสและโบว์แมนแคปซูล การประเมินการทำหน้าที่ของไตสากลมักใช้การประมาณอัตราการกรอง เรียก อัตราการกรองของโกลเมอรูลัส (glomerular filtration rate; GFR)
หน้าที่ของไตสามารถแบ่งได้เป็นสามกลุ่ม คือ การหลั่งฮอร์โมน การสร้างกลูโคส (gluconeogenesis) และภาวะธำรงดุลนอกเซลล์ของ pH และองค์ประกอบของเลือด หน่วยไตเป็นหน่วยที่ทำหน้าที่ของไตไตในมนุษย์สามารถผลิตกลูโคสได้จากแลกเตด กลีเซอรอลและกลูตามีน ไตรับผิดชอบการสร้างกลูโคสเกือบครึ่งหนึ่งของทั้งหมดในมนุษย์ที่อดอาหาร การกำกับการผลิตกลูโคสในไตเป็นฤทธิ์ของอินซูลิน แคตีโคลามีนและฮอร์โมนอื่น การสร้างกลูโคสของไตเกิดขึ้นในไตส่วนนอก ส่วนไตส่วนในไม่สามารถผลิตกลูโคสได้เนื่องจากขาดเอ็นไซม์ที่จำเป็น
ไตรับผิดชอบต่อการรักษาสมดุลของสารต่อไปนี้
ลิฟวิงทิงส์
ลิฟวิงทิงส์ () เป็นสตูดิโออัลบั้มที่ 5 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 20 มิถุนายน พ.ศ. 2555 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน ซึ่งได้ร่วมผลิตกันมา 2 สตูดิโออัลบั้มด้วยกัน ได้แก่ มินิตส์ทูมิดไนต์ (Minutes to Midnight) ในปี พ.ศ. 2550 และ อะเทาซันด์ซันส์ (A Thousand Suns) ในปี พ.ศ. 2553
ลิงคินพาร์กกล่าวว่า "ลิฟวิงทิงส์" ประกอบด้วยองค์ประกอบหลายอย่างจากอัลบั้มที่ผ่านมาทั้งหมดในการสร้างเสียงรูปแบบใหม่ๆ โดยวงได้คุ้นเคยในการทำอัลบั้มแบบนี้มาแล้ว หลังจากการทดลองใน 2 อัลบั้มที่ผ่านมาอย่าง มินิตส์ทูมิดไนต์ และ อะเทาซันด์ซันส์ เป็นเวลาหลายปี คำว่า "ลิฟวิงทิงส์" (ที่หมายถึง สิ่งมีชีวิต) ได้ถูกตั้งขึ้นเป็นชื่ออัลบั้ม เนื่องจากเนื้อหาในเพลงเป็นเรื่องราวของประเด็นต่างๆ ในสังคม และเรื่องราวของบุคคลทั่วไป
เพลงที่ปล่อยออกมาเป็นซิงเกิล ในอัลบั้มนี้ มีทั้งหมด 3 เพลง ได้แก่ "เบิร์นอิตดาวน์" (Burn It Down) ในวันที่ 16 เมษายน พ.ศ. 2555, "ลอสต์อินดิเอคโค" (Lost in the Echo) ในวันที่ 19 ตุลาคม พ.ศ. 2555 และ "คาสเซิลออฟกลาส" (Castle of Glass)ในวันที่ 2 กุมภาพันธ์ พ.ศ. 2556
แหล่งข้อมูล: ออลมิวสิก และจุลสาร"ลิฟวิงทิงส์"